Herzog, Rajoy lotsarazi duen PPko zinegotzia • ZUZEU\nHerzog, Rajoy lotsarazi duen PPko zinegotzia\nGorrotoa eta mirespena pizten ditu; txaloak eta tomateak jaso, baina gutxitan galtzen da eguneroko informazioaren zurrunbiloan Jordi Evolek gidatzen duen Salvados saioa. Atzo ere, hautsak harrotu zituen gurean, Euskal Herria kokaleku eta ardatz dituen erreportajearekin: 3 dias en Errenteria.\nETAren behin-betiko su etenaren osteko egoeraz, bizikidetzaz, errelatoaz eta abar mintzatu zen kataluniarra Oreretako politikari eta herritarrekin; eta ustekabean, bertan agertu zitzaigun Chema Herzog, PPko zinegotzia, Euskal Herriko eta espainiar estatuko gizartearen arteko arrakalaren erakusle behinena. Madrilgo Gobernuaren jokabidea lurraren pare utzi zuen bere adierazpenekin, miloika ikusleren aurrean. Eta bai, PPko zinegotzia da.\nGehienontzat orain arte ezezaguna zen Herzogen ahotik atera ziren saioak emandako titular nabarmenenak:\n“Madrilen badaude politikariak segurtasun enpresak dituztenak. Haiei ez zaie indarkeria etetea komeni”\n“Presoak urruntzean, errurik ez duten senideak ere zigortzen dira”\n“Euskal Herriko PP bikaina da; guk ez dugu konturik Suitzan”\n“Hemen torturatu da, badakit hala izan dela, eta nazkagarria iruditzen zait”\n“Gorrotoak indarkeria dakar. Ez bagara gorrotoa gainditzeko gai, gure seme-alaba eta ilobengan betikotuko dugu gatazka”\nNeurriak hartuko al ditu PPren gobernu zentralak? Botako al du Chema Herzog bere kargutik? Hala eskatuko duenik izango da ziur, eta ez litzateke lehenengo aldia izango. Hain zuzen, iazko urrian, AVTk haren kaleratzea eskatu zuen. Zergatik? Errenteriako zinegotziak Herriraren aurkako operazioak eragindako mina sentitzen zuela adierazi zuelako.\nEAEko PPk paper esanguratsua izan ote dezake “konponbidearen” bilakaeran? Babestuko dituzte Semper, Quiroga eta abarrek Herzogen hitzak edo Madrilen aginduak jarraituko dituzte? Laster izango dugu horren berri, baina bitartean Chemak ETAk mehatxatutako PPko zinegotzia izanagatik, zentzuduna, ulerkorra eta ausarta izaterik badagoela erakutsi du.\n“Sozialismoak pobrezia dakar, eta nazionalismoek guda”. Horiek ere Herzogen hitzak dira, baina tira, inor ez da perfektua…\nEuskaldun bat infernuan\n6 pentsamendu “Herzog, Rajoy lotsarazi duen PPko zinegotzia”-ri buruz\nSugar 2014-03-31 11:47\nNere iruzkina idatzi ta nik ezabatu ta gero (ez dagolako Espainian askatasuna iritziak emateko), zaiatuko nahiz iritzia azaltzen.\nBeti bezala programa partziala izan da.\nGehiena ETAko terrorismoa izan da, Espainiak egin ditun torturak aipatu dute pixkat ta kito.\nFollonerok aditzera eman du Egineko kontseilaria azkenean ETAzalea zala ta kartzela merezita zula.\nBilduko alkatea moztu ez badute ere oso gaizki, esan dunean adibidez oraindik mina dagola, zeharka esan du, ta Follonerok erran dionean besteak Hilerrira joan behar direla bisitatzera ta hor ere mina dagola (ETAko biktimetaz ari zan), Alkatea esan dio, bai bai hilerrira joan behar diranak ere.\nHilerritan jende mordo dago Estatuen indar armtauak edo beraiek sostengatutakoak talde armatuak erahildakoak, baina hortaz ez da ia ezer aipatu.\nHerzog ausart ta hipokrita, gezurti, ezjakin (Nazionalista izanda Nazinalismoak erruina ekartzen dutela erran dunean adibidez, edo PAgaza ETAkide ohia aipatu dunean…)\nAusarta Madrilekoa aipatzerakoan, baina Madril segurtasunarekin egin duna bere bizia arriskuan jartzea izan da, ta PPn dago? Eskuinekoa izan like, NAzionalista Espainiatarra… baina bere hitzetan bere bizia arriskuan jarri dun talde politikoan dago. Beste bati hezur horrekin.\nTa bere motiboak Donostikoa izanda Errenterian aurkeztu izana bai gezur galanta izan dela.\nEHn PPko zinegotzien erdiak ez dira aurkeztu diren herrietakoak, askok Espainiakoak dira.\nBa jende gehiena politikan ez delako sartzen, ta zure talde politikoa 40 bozka lortzen baditu (adibidea da) 5000 biztanleko herri baten, zaila izango da inor aurkitzea talde horren partez aurkeztera, izan Bildu edo PP.\nBaina Espainian milioiak dira PP bozkatzen dutenak, ta hor errezago zaie jendea aurkitzea, hemen berdin, errezago da Donostian PPk jendea aurkitzea bere zerrendetan jartzeko (Bilbon errezago), 2000 biztanleko herri baten baino nun %99 Ezker Abertzalea edo EAJ bozkatzen dute.\nEz dakit oso ondo azaldu naizen baina jada bi aldiz berridatzi dut ta horrela usten dut.\nFergal 2014-03-31 20:17\nHona nik azpimarratuko nituzken esaldietako batzuk:\n-Si se han vuelto buenos para que vamos a hacer que vuelvan a ser malos?\n-La ley dice que mi marido debe cumplir su condena en una carcel cercana a su casa.\n-Hay más reconciliación que la que se dice fuera del Pais Vasco.\n-Todo lo ocurrido ha sido una estupidez.\nGogorra gauza hauek entzutea… Gure herriari bakea askatasunarekin batera helduko jako eta egun berbera irizten danean ere iritziko jaku demokrazia guri eta espainiar eta frantziar estatuei, bitartean jai daukagu.\nPeru Dulantz 2014-04-01 12:09\nJordi aurrekoetan baino hobetoxeago aritu zen (ez zait ahaztuko Otegiri egindako “elkarrizketa” manikeoa), baina gogorra izan zen ikustea kazetari batek ez zuela kuestionatzen norbaitek 12 urte kartzelan betetzea Egin egunarikoa izateagatik.\nImanol Gartzia 2014-04-01 18:28\nZe espero zenuten? Kartzelan dauden presoak zergaitik duden preso kuestionatzea? Madridetik datorren kazetari batek? AtresMedia-rentzat egiten du lan, A3-la Sexta taldean. Netzat Espainia guztian hemen gauzak aldatu direla eta aldatzen ari direla eta Madriden ETAk jarraitzea nahi duen jendea dagoela salatzea izugarria da. Errenteriko kasua oso gogorra izan da eta soziedaden zeuden ti tipo haiek esan zuten bezala hau luzerako doa, haiek eta haien parean egon direnei ezin zaie eskatu umeei bezala “hala benga , ez haserretu, orain lagunak zeate”. Netzat bakoitzak bere ikuspuntua dauka eta elakrrekin bizi behar dugu eta denon lana da egoera aldatzea. Niretzat gatazka honetan biktimei garrantzi gehiegi ematen zaie, asko dira baino amorriz beteta daude eta amorruarekin ez det uste konponbiderik bilatu dezakegunik.\niñaki 2014-04-01 20:59\nZe tipo jatorra espainol hau; “se han vuelto buenos”, “nacionalismo es guerra”, imperialismo es paz,…\nbehekojaun 2014-04-01 23:26\nKolonialista bat. Biolentzia inperialaz baliatzen den igotzaile bat. Euskaldunak infrahiritartzat dituen txontxongilo kolonial bat. Alegia, Miguel Buen. ——– integral bat.


Euskaltzaindiak nazioartekotzea eta digitalizazioa, helburu; 2019ko urria\nNazioartekotzea eta digitalizazioa, Euskaltzaindiaren erronkak\nUrrutiak gogorarazi duenez, Euskaltzaindia "bere sorreratik mugaz gaindiko erakunde anitza" izan da, euskara "ere mugetan bizi delako eta euskaldunak anitzak direlako".\nEuskaltzaindiaren mendeurreneko ekitaldiei amaiera eman diete\n'Euskaltzaindia: Egunak eta lanak' dokumentala, gaur gauean, ETB1en eta eitb.eus-en\nEuskaltzaindiaren lehen osoko bilkura egin zuten leku berean ospatu dute mendeurrena\nEuskaltzaindiak mendeurrena ospatu du aurten, baina "etorkizunean" finkatuko ditu begiak; "nazioartekotzea", "digitalizazioa", "profesionalizazioa" eta "sozializazioa" izango dira "lanerako ardatz" nagusiak.\nAndres Urrutia presidenteak hitza hartu du mendeurrena ospatzeko amaiera ekitaldian, larunbat honetan. Era berean, Iñigo Urkullu lehendakariak hartu du parte.\nNafarroako eta EAEko erakundeetako agintari ugari izan dira ekitaldian, baita politikari eta euskal kultura zein euskara munduko ordezkari asko ere. Gipuzkoako Aldundiaren jauregian egin dute, Euskaltzaindiak aurreneko bilera bertan egin baitzuen 1919ko urriaren 7an, Resurreccion Maria Azkue lehen presidente izendatu zutenean.\nLehendakariarekin batera, Bakartxo Tejeria eta Unai Hualde Eusko Legebiltzarreko eta Nafarroako Parlamentuko presidenteak, hurrenez hurren; Bingen Zupiria Kultura eta Hizkuntza Politikako sailburua; Ana Ollo Nafarroako Herritarrekiko Harremanetako kontseilaria; Ramiro Gonzalez Arabako ahaldun nagusia; Lorea Bilbao Bizkaiko Kultura diputatua eta Jean-Rene Etchegaray Euskal Elkargoko presidentea, besteak beste, izan dira ekitaldian.\nGuztiek soka-dantzaz gozatzeko aukera izan dute jauregiaren kanpoaldean. Ondoren, eraikin barruan ekitaldia egin dute. Bideo bat ikusi ostean, Andres Urrutiak hitza hartu du, gizarteari eta erakunde guztiei "euskal hizkuntzaren alde lanean jarraitzeko" deia egiteko; izan ere, "batzen gaituen kultura ondarearen osagai esanguratsua da, gure izaeraren ikur eta gizarte kohesiorako tresna".\nOlano: "Euskara indartzeko prozesua bidegurutzean dago"\n100 urteko historian Euskaltzaindiaren lorpenak goraipatu ditu Urrutiak. Buruzagiaren ahotan, Euskaltzaindia "bere sorreratik mugaz gaindiko erakunde anitza" izan da, euskara "ere mugetan bizi delako eta euskaldunak anitzak direlako".\n"Gainera, euskararen lurralde guztietan erakunde aholkulari ofiziala da. Hizkuntza erakundetzea lortu dugu eta euskal gizarteari zerbitzua etengabe eman diogu", nabarmendu du.\nHorregatik, Euskaltzaindiak euskal gizartearen kultura eragileekin batera modu "ahalik eta irekienean" lanean jarraitu beharra du, erantsi duenez.\nBestalde, Iñigo Urkullu lehendakariak esan duenez, Euskaltzaindiaren 100 urteetan nahikoa aukera izan dira "nola, zergatik eta zertarako" sortu zen gogorarazteko.\nZentzu horretan, XX. mendeko aurreneko urteetan euskararen "suspertzeaz" hitz egiten zela azaldu du Urkulluk, baina ondoren "garai ilunak" etorri ziren, beranduago euskara batua sortu eta hizkuntzarentzako "ekarpen izugarria" izan zen.\nAzkenik, "euskara indartzeko prozesua bidegurutzean" dagoela adierazi du Markel Olano Gipuzkoako ahaldun nagusiak. Olanoren hitzetan, "bultzada berri bat emateko" eta gizarteak zein erakundeek "norabide berean bultzatzeko" unea da.


244. zk., 2016ko abenduaren 26a, astelehena\nPDF (723 KB - 5 orri.)\nAGINDUA, 2016ko azaroaren 25ekoa, Hezkuntza, Hizkuntza Politika eta Kulturako sailburuarena, Abeziako –Urkabustaiz– (Araba) Urbina baserria, kultura-ondasun gisa, monumentu izendapenaz Euskal Kultura Ondarearen Zerrenda Orokorrean sartzeko dena.\nKultura, Gazteria eta Kiroletako sailburuordearen 2016ko urriaren 5eko Ebazpenaren bidez, Abeziako –Urkabustaiz– (Araba) Urbina baserriak duen balio kulturala eta indarrean dagoen legedia ikusirik, Euskal Kultura Ondarearen Zerrenda Nagusian sartzeko espedienteari hasiera eman zitzaion. Ebazpen hori 2016ko urriaren 11ko EHAAn argitaratu zen (193. zk.).\nLegeak agintzen dituen izapideak bete ondoren, ez da alegaziorik aurkeztu.\nHori guztia dela-eta, aipaturiko Legearen 17. artikuluan oinarrituz, Euskal Kultura Ondarearen Zerbitzu Teknikoek egindako txostena aztertu ondoren, eta Kultura, Gazteria eta Kiroletako sailburuordearen proposamena aintzat hartuz, honako hau\nLehenengoa.– Abeziako –Urkabustaiz– (Araba) Urbina baserria, kultura-ondasun gisa, monumentu izendapenaz Euskal Kultura Ondarearen Zerrenda Orokorrean sartzea.\nBigarrena.– Euskal Kultura Ondarearen Legeak aurreikusten dituen ondorioetarako, aipatutako ondasunaren deskribapen formala egitea, agindu honen I. eranskineko mugaketarekin eta II. eranskineko deskripzioarekin bat etorriz.\nLaugarrena.– Urkabustaizko Udalari bere hirigintza-araudia ondasun horrentzat egokitu dezan eskatzea, Euskal Kultura Ondarearen Legeak xedatutakoa betez.\nBosgarrena.– Agindu hau jakinaraztea espedienteko interesdunei, Urkabustaizko Udalari, Arabako Foru Aldundiaren Euskara, Kultura eta Kirol Sailari eta Ingurumen eta Hirigintza Sailari, eta Eusko Jaurlaritzaren Ingurumena eta Lurralde Politika Sailari.\nSeigarrena.– Agindu hau Euskal Herriko Agintaritzaren Aldizkarian eta ALHAOn argitaratzea.\nAgindu honek administrazio-bidea amaitzen du, eta, beraz, beraren aurka, interesdunek aukerako berraztertzeko errekurtsoa jar diezaiokete Hezkuntza, Hizkuntza Politika eta Kulturako sailburuari, hilabeteko epean, edo, bestela, administrazioarekiko auzi-errekurtsoa Euskal Autonomia Erkidegoko Auzitegi Nagusiko administrazioarekiko auzietarako salari, bi hilabeteko epean, Agindu hau argitaratzen edo jakinarazten den egunaren biharamunetik hasita.\nVitoria-Gasteiz, 2016ko azaroaren 25a.\nMugaketak barne hartzen ditu eraikina bera eta haren ingurunea. Horrela, eremuak muga hauek ditu:\nIparraldean, baserriaren fatxada.\nMendebaldean, baserriaren fatxada.\nEta, azkenik, hegoaldean eta ekialdean baserriaren lursailaren muga.\nProposatutako mugaketaren arrazoia da Abeziako Urbina baserriaren balioa babestu behar dela, bai ingurumenaren alorrean duena, bai ikusteko duen balioa. Ingurunearen mugaketa beharrezkoa da katalogatutako ondarea behar bezala babesteko eta balioesteko, eta berarekin batera dakar baserriaren inguruko lurrak eta sarbidea babestea, baserriaren berezko izaera gordetze aldera. Horregatik, mugaketak eraikina bera ez ezik, haren ingurunea ere hartzen du.\nEtxe exentua da, oinplano karratu apur bat irregularra duena, 213 m²-koa gutxi gorabehera. Beheko solairu bat eta estalkipeko zabala ditu. Lau isurkiko hodi-teilazko estalkia, irregularra, hegoaldeko eskuin isurkiaren eta ekialdeko ezker isurkiaren artean naba bat duena. Hegoaldeko fatxadan portale handi dintelatu bat dauka, non etxeko sarreratako bat dagoen. Lehenengo solairuan lau leiho daude, armazoiaren elementuek zedarrituak. Fatxada hori entokatuta eta kareztatuta dago. Hegoaldeko fatxadaren harlangaitzezko eskuineko aldean, kortako sarrera dago beheko solairuan eta lastategikoa lehen solairuan. Fatxada hori horma-mutur batek babesten du, zeinak mendebaldeko fatxada luzatzen baitu. Fatxada horretan atari-aterpe bat dago, non kortako sarrera eta portalea baitaude. Lehenengo solairua zati batean kalearen gainean dago, eta horren azpian atari luze bat, zeinari burdinazko mihiztadurak dituzten zutoin batzuek eusten baitiote. Lehenengo solairuko baoak txikiak dira eta egurrezko armazoiak zedarritzen ditu. Iparraldeko eta ekialdeko fatxadak harlangaitzezkoak dira eta bao gutxi dituzte. Ezkaratz bat du, bideak eta harlangaitzezko horma batek zedarritua. Atari lauzatu bat ere badu, portale nagusiaren aurrean.\nKarrerapetik atondo banaleku batera sartzen da, non eskailera nagusia baitago. Eskuinaldean, etxearen erdi-erdian, sukalde zaharra dago, erdian beheko sua duena. Erdiko suaren laratza birakaria da, beso giltzatuzkoa. Enbor-piramide formako adreiluzko kanpai bat dago erdiko suko keak ateratzeko. Sukaldean arropa garbitzeko danborra eta harria ditu. Banalekuaren bestaldean sukalde berria dago. Erdigunearen iparraldean eta ekialdean kortak daude. Ipar-ekialdeko angeluan aleak gordetzeko trojea eta ogia egiteko labea zeuden. Lehen aipatu eskaileratik igotzen de lehenengo solairura; eskailera horren bigarren zatia bikoitza da. Ezkerraldetik bi logelatara, ganbarara eta komunera joan daiteke. Bestaldetik, gainerako logeletara, mandiora eta gela handi batera. Logelako sarbidean, gelaren mendebaldean, arku konopial bat dago, zeina egun karez zuritua baitago. Lehen solairuaren gainerako zatia lastategiak hartzen du, eta eskailera independente bat dago hara iristeko, kortatik hasten dena, hegoaldean.\nEgitura mistoa da, zutabez, zutoinez eta barruko karga-hormaz osatua, eta lau luzera-habeartetan antolatuta dago. Estalkia diagonalez eutsitako gapirioz, kontragoihabez osatua eta latatua dago, eta hegal bat du pixka bat irtena.


Baimena izan arren, Tlaib AEBetako kongresukidea ez da Israelera joango | Mundua | Berria\nBaimena izan arren, Tlaib AEBetako kongresukidea ez da Israelera joango\nDemokratak ez ditu baldintza «zapaltzaileak» onartzen. Amona bisitatzeko baimena eman diote, baina «muga batzuk inposatuta»á\nRashida Tlaib AEBetako kongresukide demokrata, uztailean. JIM LO SCALZO / EFE Tamaina handiagoan ikusi\nAtzo, Israelgo Gobernuak bezperako neurria zuzendu eta herrialdean sartzeko baimena eman zion Rashida Tlaib AEBetako kongresukide demokratari. Tlaib palestinarra da jatorriz, eta amona bisitatu nahi du —Zisjordanian bizi da—. Atzo, baina, Tlaibek jakinarazi zuen joateari uko egiten diola: haren esanetan, «kriminal baten gisara» tratatu dute, eta ez ditu onartzen Israelek bidaiarako jarritako baldintza «zapaltzaileak».\nIzan ere, Barne Ministerioak datorren asteburuan amona bisitatzeko baimena eman zion, baina baldintza batzuk jarrita. Arie Deri ministroak atzo adierazi zuenez, Tlaibek gutun bat bidali zien ostegun gauean, «hitzemanez» Israelek egindako «eskaerak» beteko zituela: «inposatutako mugak errespetatzea bidaian, eta ez sustatzea Israelen kontrako boikotik». Tlaibek eskutitzean idatzi zuen «edozein murrizketa» errespetatuko zuela, eta «bisitan» ez zuela Israel boikotatzera deituko.\nHerenegun, Donald Trumpek eskatutakoa bete zuen Israelek. AEBetako presidenteak Twitterren idatzi zuenez, Tel Avivek «ahultasuna»erakutsiko zuen Tlaib eta Ilhan Omar kongresukide demokratei sartzeko baimena emanez gero: «Israel eta herri judua gorrotatzen dituzte», nabarmendu zuen. Benjamin Netanyahu lehen ministroak sarrera debekatu zien herenegun, nahiz eta gobernuak neurria zuzendu zuen atzo —AEBetako juduen artean gehienek Alderdi Demokratari ematen dio botoa—. Tlaibek Trump kargugabetzeko asmoa azaldu izan du.


FAGOR ARRASATEk BLECHEXPO 2015ean (Stuttgart) parte hartuko du aurten ere azaroaren 3tik 6ra bitartean, konformazioko makina erremintarako merkatuan erreferentea delarik.\n2015/11/03 - 2015/11/06\nAurten, FAGOR ARRASATEk orain gutxi Alemania, Austria eta Suitzarako sortutako Zerbitzu Teknikoko ekipo propioa aurkeztuko du. Zerbitzu lokal honekin bezeroarekin eta bezeroarentzat garatzen jarraitzeko helburua beteko dugu eta beraien beharrak aseko ditugu. lemari jarraituz bezeroarentzat kalitaterik eta fidelizaziorik onena ziurtatuko dugu.\nHalaber, ServoPress Tecnology SPT-ko garapenak aurkeztuko dira eta G1 hibrido eta abiadura handiko lineetarako aplikazioak. Gainera, altzairu eta aluminioa tratatzeko blanking lineako soluzio berriak erakutsiko ditugu eta beroan konformatzeko prentsa garapenak ere bai.\nHorrez gain, abiadura handiko ebakitze lineak, zeharkako eta luzetarako ebakitze lineak eta paketatzeko lineak aurkeztuko ditugu, azken hauek formatu edo bobinak ebaki, pilatu edo eta paketatzeko bereziki diseinatuak izan dira.\n8. Hallean 8414 standean bisita gaitzakezu.\nGure standean gustura hartuko zaitugu pertsonalki agurtzeko eta egun hauek ongi igarotzea opa dizugu.


Ur segurua isurtzen ari da Ukrainako Pokrovsk eta Mykolaiv bi hiritan - EBko kazetaria\nApirilaren 30, 2022\nWater Mission-en taldeak ur segurua du Ukrainako bi hiritan, Pokrovsk eta Mykolaiv! Water Mission herrialdeko hainbat hiritan ur segurua ekoizten duen Ukrainako GKE bakarra da gaur egun. Ukrainan erantzun koordinatu bat zuzentzen ari gara bazkideekin, ur segururako sarbidea izateko premiazko beharrari erantzuteko. Udal ur sistema asko etengabeko gatazkaren ondorioz kaltetuak izan dira eta jada ez daude funtzionatzen, eta Ukrainan 6 milioi pertsona inguru ur segururako sarbide mugatua edo ez dute utziz.\nJendeak eskuragarri dauden ur-iturrietara jotzen du, ibaiak, errekak eta urmaelak barne, bakterioak dituztenak eta gaixotasunak edo heriotza eragin ditzakete. Egoera larria da eta uraren beharra gero eta arazo handiagoa da. Beheko pantaila-argazkia 400,000 biztanle baino gehiago dituen Mykolaiv hego-ekialdeko hiriko Twitter-eko mezu batekoa da (Esteka argitalpenerako). Ur segurua eskuratzea ezinbestekoa da barnean lekualdatutako populazioentzat kontsumitzeko, sukaldatzeko eta garbitzeko, eta horrek guztiak osasun ona lortzen laguntzen du eta gaixotasunak hedatzea saihesten du.\nWater Mission-en erantzuna larrialdietarako uraren sarbidea berehala eskaintzera bideratzen da, tokiko ur-iturriak eskala handian tratatzen eta arazteko gure Bizidun Ura Tratatzeko Sistemekin. Ura arazteko sistema bakoitzak egunean 5,000 lagunentzako nahikoa ur seguru emateko gaitasuna du. Larrialdietarako ur-sistema gehiago instalatzen ari dira Mykolaiven eta sistema osagarriak beste toki batzuetara bidaltzen ari gara ahal bezain azkar.\nUr Misioko taldeek ura arazteko paketeak eta higiene-kitak bidaltzen ari dira Poloniatik Ukrainara gure GKE-ko bazkideen bitartez.\nUr Misioa lehen erantzuna izan zen gatazka hasi zenean, Polonia, Errumania, Moldavia eta Ukrainako mugetan etengabeko gatazkatik ihesi zihoazen errefuxiatuei zerbitzatzen. Foku honek eskualdeko bazkideekin eta tokiko elizekin ahaleginak lagunduz eta koordinatuz jarraitzen du gatazka honek eragindako errefuxiatuen behar fisiko eta emozionalak asetzeko.\nGai erlazionatuak:NabarmenduakMykolaivPokrovskur seguruauraur misioa\nKieveko Poliziak hiru gizon lotu aurkitu ditu Errusiako okupatzaileek exekutatu dituztela diote\nErrusiaren aurkako zigorrak kentzea Ukrainarekin egindako bake elkarrizketen barruan\nUr-erregulatzaileak funtsezkoak dira EBren deskarbonizazioaren helburuak betetzeko\nZero kutsadura: Batzordearen txostenak erakusten du nitratoek eragindako uraren kutsaduraren aurka egin beharra dagoela\nEBko politikek ezin dute nekazariek ura gehiegi erabili ez dezaten ziurtatu\nCyprusDuela egun 3\nUncategorizedDuela egun 2\nUzbekistanDuela 5 ordu\nEuropako Aliantza Medikuntza Pertsonalizatuko forDuela 5 ordu\nUkrainanDuela 5 ordu\nEuropako BatzordeakDuela 6 ordu\nEuropako BatzordeakDuela 7 ordu\nKarlomagnoren SariaDuela 8 ordu\nEUDuela 10 ordu\nPolitikaDuela 1 hilabetea


Hasiera » Azken albisteak » Bidaia Segurtasuna eta Larrialdiak » AEBetako ipar-ekialdeko giltzak Henri urakanaren grebarako\nAzken Bidaia Albisteak • Negozio Bidaiak • Gobernuko berriak • Berriak • Segurtasuna • Turismo • Bidaiaren helmuga eguneratzea • Bidaia Wire Albisteak • Joerak • USA Azken Albisteak • Hainbat Albiste\nHaizearen abiadura 75 mph ingurukoa dela eta, Longen edo Ingalaterra Berriko hegoaldean igandean jotzea espero da Henri.\nHenri ekaitz tropikala urakan bihurtu zen.\nEguraldi ohartarazpen gogorrak eman dira AEBetako ipar-ekialdean.\nPrezipitazio handiak espero dira, Urakanen Zentro Nazionalak zenbait zonaldeetan 10 hazbeteko prezipitazioa iragarri du.\nHenri ekaitz tropikala gaur egun urakanen mailara igo du AEBetako Urakanen Zentro Nazionalak. Larunbat goizean Henri ekaitz tropikaletik urakanera igo zen eta igandean lur jotzea espero da.\nDeanne Criswell FEMAko administratzailea\nAbisu meteorologiko gogorrak eman dira ipar-ekialdeko AEBetan, Henri urakanak Atlantikoa zeharkatzen baitu ipar-mendebaldean.\nHaizearen abiadura 75 mph ingurukoa dela eta, Henri Long Island edo Ingalaterra Berriko hegoaldea jotzea espero da bihar.\nLong Island jotzen badu, 1985ean Gloriatik hona jo duen lehen urakana izango da. Ingalaterra Berrian lurreratzen bada, 1991n Bobek egin zuen lehen urakana izango da, 15 lagun hil eta 1.5 kalte-ordainetan XNUMX mila milioi dolar baino gehiagoko faktura.\nHenri-k gaur egun 75 mph-ko (120 km / h) inguruko haizearen abiadura eramaten ari da AEBetara, eta lurretik gertu ahala indartu egingo dela espero da. Ekaitz uholdeen abisuak eman dira New Yorketik Massachusettsera. Estatu horietako gobernariek, baita Connecticuteko eta Rhode Islandekoak ere, alferrikako bidaiak egitea gomendatu dute. Connecticutek eta Massachussetsek Guardia Nazionaleko kideak deitu dituzte lan aktiboetara Henrien etorrera prestatzeko.\nPrezipitazio ugari espero da, Urakanen Zentro Nazionalarekin abisua zenbait zentimetroko 10 hazbeteko prezipitazioa. "Henri-k egindako prezipitazio handien ondorioz, uholde handiak, hiriak eta uholde txikiak sor daitezke", gomendatu du zentroak, eta igandean Ingalaterra Berrian "tornado bat edo bi" gerta daitezkeela gaineratu du.\nIngalaterra Berria dagoeneko egosita dago hainbat astez prezipitazio ugari egin ondoren. Larrialdiak Kudeatzeko Agentzia Federala (FEMA) Deanne Criswell administratzaileak larunbatean esan zuen urpeko baldintza hauek Henrik zuhaitzak eta linea elektrikoak erauzi zitzakeela, eta horrek eguneko etenak sor ditzake.\n"Argindarraren etena ikusiko dugu, eroritako zuhaitzak ikusiko ditugu, eta ekaitza igaro ondoren ere zuhaitzak eta gorputz adarrak erortzeko mehatxua oraindik ere hor daude", esan zuen.


Xiberoa, Lapurdi eta Baxe Nabarra\nProiektuak Bertso Udalekuak\nInfo Bardoak 2014\nBaztango Lepatanatuek 2 taldea irabazle\nEman izena! Eskolarteko berria\nmartxoaren 7tik... ekainaren 21era\nLapurdi, Baxenabarre eta Xiberoko bertsu-eskoletako topaketa\nLapurdi, Baxenabarre eta Xiberoko bertsu-eskoletako 30 gazte bildu dira 3 egunetan (apirilaren14, 15 eta 16) Irabarneko "Chateau de Libarrenx"-en gazteen topaketetan. Bertsu-eskoletako erakasleak begirale lanetan, lagun dituzte eta ekimen ezberdinetan parte hartuko dute. Ekimen hauek modu desberdinetakoak izanen dira, tailerrak, mendi ibilialdia eta beste... Asteartean Andoni Egaña eta Nerea Elustondoren bisita izanen dute, eta elgarrekin afaldu ondoren han bildutakoei, bertsu saioa eskeiniko diete. Asteazkenean berriz, Amets Arzallus izanen dute haiekin bazkaltzen eta ondoren gonbidatuak hitzaldi bat emanen du. Aurkeztu da Bertsoa Unibertsitatean ekimena\nBertso giro aparta Bardoen Lesakako finalean\nGiro ederrean amaitu da Lesakan Bardoak Nafarroako taldekako ekimenaren bigarren edizioa. 360 lagunek bete dute herriko frontoia eta taula gainean hiru taldeek eskaini duten bertso saioarekin disfrutatu dute. Baztango Lepatanatuek 2 taldea izan da aurtengo Bardoetako irabazlea.\nVirginia Imazekin formazio tailerra egingo da uztailean\nBertsozale Elkarteko Genero Taldeak sorkuntzari begirako formazio tailerra antolatu du, 4. urtez, Oihulari Klown taldeko Virginia Imazekin. "Inprobisazioa eta umorea eskenategian" deritzo tailerrak, eta asteburu pasako formatua du. Uztailaren 4tik 6ra egingo da Bergarako Aibar baserrian (Oihulari Klownen aterpetxean). Izen ematea apirilaren 28an zabalduko da.\nGipuzkoako Eskolarteko finala eta Bertso Eskolen Eguna maiatzaren 25ean Arrasaten\nBertso Eskolen Egunean parte hartu nahi dutenek txartelak www.bertsosarrerak.eu atarian eskuratu behar dituzte. Eskolarteko finala goizean izango da eta arratsaldean bertaratzen diren guztientzat jolasak antolatu dira.\n"Bertsoa unibertsitatean" eskola aurkeztuko da asteartean\nUda Ikastaroen baitan Mintzola Fundazioak eta Euskal Herriko Unibertsitateak elkarlanean antolatu dugun bertsolaritzari buruzko “Bertsoa Unibertsitatean” eskolaren aurkezpen prentsaurrekoa datorren asteartean izango da, apirilak 15, goizeko 11:00etan, Amasa-Villabonan, Mintzola Fundazioaren egoitzan.\n2014-04-23 Urdiñarbe Plaza librea\nBertsokleta, Senpere-Urdiñarbe. Bertso-saioa\n2014-04-23 Gasteiz Berezia\n"Kafkaren aulkia" emanaldi berezia\n2014-04-24 Baigorri Plaza librea\nBertsokleta, Urdiñarbe-Baigorri. Bertso-saioa\n2014-04-24 Getxo Plaza librea\n2014-04-25 Zerain Lagun-artekoa\nGipuzkoako Eskolarteko Bertsolari Txapelketa (34. 2014)\nEuskal Herriko Eskolarteko Bertsolari Txapelketa (26. 2014. Orio)\n"Izan gai-jartzaile" tailerra (1. 2014. Gasteiz)\nBertsoa Unibertsitatean (1. 2014. Donostia)\nBukaerako agurra. Andoni Egaña\nPuntutan. Maialen Lujanbio, Amets Arzallus, Jokin Uranga eta Andoni Egaña\nZedroa. Jokin Uranga\nIrakasgaia. Andoni Egaña\nMixel Itzaina: «Azaldu nahi izan dut Xalbadorren baitan sentitua, obran ikusia»\n154 apirila 2014\nArabako Bertso-kuadrilla ArtekoA\nurtarrilak 18 - apirilak 5\nmartxoak 7 - ekainak 21\nBertsolaritzaren Ikertegia eta Ahozko Kultur Sorkuntzan ari diren genero bizien Elkargunea\n1989-04-23 Baigorri Ernest Alkhat, Jexus ArzallusArzallus:\nZu nola zeran maitasunaren\nzure amatxok esaten duna\nbeharko dezu gogora\nhortik kanpora irtetzeko ere\nez dezu beste erremeiorik\nlaster bazoaz kanpora.\nKanporatzeko etortzen zauzkit\nama maitea sortu aurretik\nzunzendu otoi konduak\nez dakit bada neretzat zer den\nzer erakusten munduak\nsabeleraino entzuten ditut\nEgia da bai faltsoa dela\nmunduan gaurko eguna\nzu sortu nahian hala ta guztiz\nhartu nun senar laguna\nsabela ere estua bait da\ngainera oso iluna\nnere besotan probatu zazu\nama baten maitasuna.\nAmak deraukan maitasun hori\nbertze nonbait gaur daikea\nbaina etxean entzun izan dut\nbada sua eta kea\nsabel barruan gehiago atxik\negin nahi dut eskea\nmunduak ez daut eskeiniko ez\nzure barneko bakea.\nNere barruan ezin iragan\nbere bizitza osoa\nhortik atera ta ikus bitza\netxea eta hauzoa\nzuri begira dago aitatxo\nbaita ere nere altzoa\naltzo hortantxe ikasi ditzan\nkantua eta bertsoa.\nEz dakit zer den kantua eta\nzer dagon bertsolaritza\nzure sabelak hazi nau eta\nzer da kanpoko bizitza?\nentzun nahi nuke hitza\nmundua baino nahiago dut\nama on baten geriza.\nBizitza diot mutil Eskertzekoa da Lasarte bertsolari handi eta kantari gustagarriak egin digun Nafarroako bertso doinu askoren ekarpena, euskaldun guztion altxorra aberastuaz.\nAzpeitiko premiyuen gañien Udarregi Zarrak jarriyak Twitter (+)\nBARDOAK 2014 - FINALA, 2014-04-12 17:00:00\nBARDOAK 2014 FINALA + AFARIA, 2014-04-12 17:00:00\nGipuzkoako Bertso Eskolen Eguna, 2014-05-25 11:00:00\nEuskal Herriko Eskolarteko Finaleko Festa + Kamiseta, 2014-06-21 11:00:00\nBertsozale Elkartea · Subijana Etxea · Kale Nagusia 70. 20150 Villabona T. (00) (34) 943 69 41 29 / F. (00) (34) 943 69 30 41 / bertsozale[a bildua]bertsozale.com


Valence-sur-Baïse - Wikipedia, entziklopedia askea.\nAyguetinte, Beaucaire, Cassaigne, Condom, Gondrin, Lagardère, Maignaut-Tauzia, Mansencôme, Mouchan eta Saint-Puy\n1.127 (2018ko urtarrilaren 1a)\n594 (%52.7) 541 (%48)\nValence-sur-Baïse (frantsesez eta ofizialki: Valence-sur-Baïse) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 1164 biztanle zituen.\n2007an Valence-sur-Baïse udalerrian erroldatutako biztanleak 1.199 ziren. Familiak 536 ziren, horien artean 172 pertsona bakarrekoak ziren (72 bakarrik bizi ziren gizonak eta 100 bakarrik bizi ziren emakumeak), 188 seme-alabarik gabeko familiak ziren, 148 seme-alabak dituzten bikoteak ziren eta 28 seme-alabak dituzten guraso-bakarreko familiak ziren.\n2007an 654 etxebizitza zeuden, 544 familiaren etxebizitza nagusia ziren, 79 bigarren erresidentzia ziren eta 31 hutsik zeuden. 585 etxeak ziren eta 65 apartamentuak ziren. 544 etxebizitza nagusietatik 340 bere jabearen bizilekua ziren, 167 alokairuan okupaturik zeuden eta 37 doan lagata zeuden; 3 etxek gela bat zuten, 21 etxek bi zituzten, 103 etxek hiru zituzten, 186 etxek lau zituzten eta 231 etxek bost zituzten. 363 etxek euren parking plaza propioa zuten azpian. 258 etxetan ibilgailu bat zegoen eta 215 etxetan bat baino gehiago zituzten.\nValence-sur-Baïse udalerriko biztanleria-piramidea 2009an .\n2007an lan egiteko adina zuten pertsonak 668 ziren, horien artean 477 aktiboak ziren eta 191 inaktiboak ziren. 477 pertsona aktiboetatik 427 lanean zeuden (210 gizon eta 217 emakume) eta 50 langabezian zeuden (20 gizon eta 30 emakume). 191 pertsona inaktiboetatik 85 erretiraturik zeuden, 39 ikasten zeuden eta 67 "bestelako inaktibo" gisa sailkaturik zeuden.\n2009an Valence-sur-Baïse udalerrian 540 unitate fiskal zeuden, 1.182,5 pertsonek osaturik. Pertsona bakoitzeko diru-sarrera fiskalaren mediana urteko 14.473 euro zen.\n2007an zeuden 68 komertzioetatik, 4 janari enpresak ziren, 3 bestelako produktu industrialen fabrikazioko enpresak ziren, 18 eraikuntza enpresak ziren, 12 ibilgailuen saltze eta konpontze enpresak ziren, 7 garraio enpresak ziren, 3 ostalaritza eta jatetxe enpresak ziren, 1 finantziazio enpresa zen, 5 higiezinen enpresak ziren, 5 zerbitzu enpresak ziren, 8 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 28 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 1 banku bulegoa, 2 ibilgailuen konpontzeko eta nekazaritza tresnetako lantokiak, 6 igeltseroak, 1 margolaria, 2 zurginak, 2 iturginak, 4 argiketariak, 2 ile apaindegiak, 3 jatetxeak eta 2 higiezinen agentziak.\n2000. urtean Valence-sur-Baïse udalerrian 45 nekazaritza-ustiategi zeuden, 1.591 hektarea erabiltzen.\nFlarango abadia erromanikoa, 1151n sortua.\nMaignaut-Tauzia (2,2 km)\nMansencôme (3,5 km)\nSaint-Orens-Pouy-Petit (3,8 km)\nBéraut (4,4 km)\nCassaigne (4,6 km)\nBeaucaire (4,9 km)\nBNF: 15256045n (data)


Gainontzeko lasterkak bezala, lasterka gehiagotuak ere, dantzaria aurrera begira dagoela alboetara mugituz, edota dantzariaren ardatzaren inguruan itzuli eginez dantza daitezke. Lasterka gehiagotua eskuinera egitean, eskuinera jiratu behar da eta ezkerrera egitean ezkerrerantz. Urratsaren gainontzeko mugimendu guztiak lasterka gehiagotu arruntaren berberak dira.\nLauarinean azaltzen den bezala, oso garrantzitsua da lasterka gehiagotua jirakoa zuzen gauzatzeko, urratsaren erdian dagoen oin-gurutzatzea ongi egitea. Eskuinera egindako lasterka gehiagotuan, ezkerreko oina eskuinaren aurretik ongi gurutzatu behar da.\nLasterka gehiagotua jirakoa eskuinera Lasterka gehiagotua jirakoa ezkerrera\nLasterka jirakoak goitik egin daitezkeen bezala, lasterka gehiagotuak jirakoak ere goitik egin daitezke.


Eguenerako, hilak 10, kale-agerraldia deitu du Ordainduk - Arrasate - Goiena.eus\nEguenerako, hilak 10, kale-agerraldia deitu du Ordainduk\nLeire Kortabarria 2015-09-02 09:36\nEuren eskaerak gogora ekartzeko kale-agerraldia deitu du Ordaindu elkarteak irailaren 10erako. Mondragon Korporazioaren aurkako salaketa aurkeztuko dute laster Ordainduk eta Eskuratuk Horrekin batera, erakundeekiko harreman berriak egiten ahaleginduko dira.\nKale-agerraldia Biteritik irtengo da 18:30ean eta Arrasate erdialdea zeharkatuko du.\nSalaketa aurkeztuko dutela gogorarazi dute Ordainduko arduradunek. 900 bazkide kooperatibista baino gehiagok egingo dute hori. Helburua da, euren esanetan, "legez kanpo eta modu antikooperatibistan ukatzen" dizkieten produktuak itzul diezazkieten lortzea.\nSalaketa honela azaltzen du Ordainduk: "Uste dugu Mondragon Korporazioa ez dela Fagor eta Edesa kooperatiben desagertzearen lekuko soila izan. Lanpostua galdu dutenok eta zor digutena bueltatu nahi ez digutenok bertan behera utzi izanarengatik duen erantzukizuna onartu behar du".\nErakundeekiko kontaktu berriak hasiko dituzte, Mondragon Korporazioarekiko bitartekari izan daitezen eskatzeko. Bestalde, "modu intentsu eta kreatiboan" mobilizatzen jarraituko dutela iragarri dute.


Linea TB6 | DBUS\nCategory : Linea TB6\nDbus-ek Uliako Taxibus zerbitzua hobetuko du\nAbuztuaren 1etik aurrera, asteartea, Dbusek Uliako Taxibus zerbitzua –TB6– hobetuko du, Gros aldeak eta Ategorrietako aldeak Uliarekin duten konexioa hobetuta. Zerbitzuaren baldintzak hobetzeko, erreserbak egiteko epea luzatuko da eta Kolon pasealekuko irteera orduak aldatuko dira.\n1) Zerbitzua erreserbatzeko epea: eskaripeko zerbitzu hau erreserbatzeko epea luzatzea da hobekuntza nagusietako bat. Hobekuntzarekin, erreserbak 30 minutuko aurrerapenez ere egin ahal izango dira, hau da, lehen baino 30 minutu gutxiagoko epearekin (60 minututik 30 minutura igaro da epea) eskatu ahal izango da zerbitzua. Beraz, zerbitzua malguagoa izango da, erabiltzaileen erosotasunerako.\n2) Kolon pasealekuko ordutegi berriak: era berean, Kolon pasealekutik Uliako aterpetxerako irteera orduak aldatuko dira, 5 minutu aurreratuta. Hauek dira ordutegi berriak:\nKolon pasealekuko irteera orduak:\n7:10 – 8:10 – 9:10 – 10:10 – 11:10 – 12:10 – 13:10 – 14:10 – 15:10 – 16:10 – 17:10 – 18:10 – 19:10 – 20:10 – 21:10\nUliako aterpetxeko irteera orduak:\n7:30 – 8:30 – 9:30 – 10:30 – 11:30 – 12:30 – 13:30 – 14:30 – 15:30 – 16:30 – 17:30 – 18:30 – 19:30– 20:30 – 21:30\nZerbitzuaren gainerako ezaugarriak orain artekoak berak izango dira.\nHobekuntza horiek 2016ko apirilean zerbitzuan egindako aldaketen osagarriak dira. Orduan zerbitzuaren ibilbidea Uliako Aterpetxeraino luzatu zen eta egunean zerbitzu gehiago ezarri ziren, igande eta jaiegunetan ere zerbitzua emanda.\nEra berean, bidaia MUGI txartelarekin ordaintzeko aukera ezarri zen, MUGIren hobariez baliatu ahal izateko eta Dbuseko gainerako lineekin linea aldaketa egin ahal izateko. Zerbitzuan egindako hobekuntzen ondorioz nabarmen handitu da zerbitzuaren erabilera.\nAurten, 11.535 bidaia erregistratu dira, eta zerbitzua aldatu aurretiko 12 hilabeteetan 1.677 bidaia erregistratu ziren. Hau da, zerbitzuko bidaiak sei aldiz gehiago izan dira. Batez beste, gaur egun hilean 961 bidaia egiten dira, eta aurretik, berriz, 161 bidaia erregistratzen ziren hilean.\n21 Uztaila, 2017\nIn Berriak, Berriak home, Linea TB6


Historia - Hotel Conde Duque Bilbao | Hotel Conde Duque Bilbao\nConde Duque Hotelak 1966an ireki zituen ateak Bilboko erreferentzia gune batean. Garai hartan, hiri industriala zen Bilbo. Hotelak, lehenengo maila eta 75 logela zituen inaugurazio urtean, izan ere, onduan ez ziren gaur bezala “izarrekin” balioesten.\nHotel honetan inoiz ahaztuko ez dugun data, izan ere, gure kokapena dela eta (itsasadarraren ondoan) Bilbon 1983ko abuztuaren 26an izandako uholdeak gure hotela urpetu zuten lehenengo solairuraino. Zorionez, hilabete bat geroago guztiz osatu ginen, hala ere, hainbat kideek oraindik ere erretinan daukate grabatuta soilik lokatza eta ura utzi zuen esperientzia desatsegin hura.\n3 izarretako kategoria lortuta 25 urte bete zituen Conde Duque Hotelak. Hasierako urte hauetan 45 pertsona inguru zeuden lanean departamentu guztiak kontuan hartuta. Urte honetan ere, hotela eraberritu egin zen ordenagailuak eta teknologia berria gehitzerakoan.\nUrte honetan, aire girotua jarri genuen instalazio guztietan, gure bezeroen erosotasuna hobetzeko asmoarekin.\nSercotel eta Best Western-ekin batera\nEspainia mailan, 1994. Urtean Sercotel markarekin elkartu zen lehen hotela izan ginen. (gaur egun guztiz bereiziak gaude).\n2002tik 2013ra bitartean, munduko markarik handienarekin batera, Best Westernekin, haritu ginen baita ere.\nEgun, hotel erabat independentea gara, beraz, gure balioen, gure markaren, gure identitate propioaren eta ahalik eta kalitaterik handiena ematearen aldeko apustua egiten hari gara.\nErosotasun handienaren, bezero arreta onenaren eta egungo dekorazioaren aldeko apustua egiteko xedearekin, aldizka eraberritu gara.\nEspainiako lehen hotela\nEspainiako lehen hotela izan ginen ISO 9000 kalitate- ziurtagiria lortzen.\nWiFi konexioa gehitzen aitzindariak.\nLogeletan, zerbitzu komunetan eta baita jatetxean ere, gure bezeroei doako WiFi zerbitzua eskaintzen aitzindariak izan ginen. Beti ere, segurtasun eta abiadura berme maximoa eskainiz, sarbide errazarekin edozein momentutan Interneteko konexioaz gozatzeko.\nGuggenheim Museoko Kide Korporatiboa\nGuggenheim Museoko fundazioaren kide korporatiboak gara. Kultura eta artearen sustatzaileak izateko lanean gaude, beraz, ohore bat da guretzat Guggenheim museoarekin batera doan enpresa ofiziala izatea.\nHotelerako irisgarritasuna hobetu dugu gehitu berri dugun arrapalari esker. Horretaz gain, gure jatetxeko terraza ere berritu dugu.\n50. urteurrenari hasiera eman diogu irudi berezi batekin, baina sorpresa gehiago ditugu prestatuta. Beraz, gehiago jakin nahi baduzue, jarraitu ezazue #condeduque50 sare sozialetan eta baita gure webgunean ere.\n1966tik GAUR EGUNERA


Xabi Hoo: "Txarto nagoenean musikaz baliatzen naiz putzutik irteteko". — Gaztezulo\nXabi Hoo: "Txarto nagoenean musikaz baliatzen naiz putzutik irteteko".\nXabi Hoo: "Txarto nagoenean musikaz baliatzen naiz putzutik irteteko". Enkore taldean ezagutu genuen Xabi Hoo, baina pandemiak bere bide propioari heltzeko abagunea eskaini dio. HOO izeneko bakarkako proiektua jarri du martxan, eta hiru kantuz osatutako 'mixtape'-a kaleratu du. Abiatu berri duen ibilbidearen ingurukoak kontatu dizkigu. https://www.gaztezulo.eus/albisteak/xabi-hoo-txarto-nagoenean-musikaz-baliatzen-naiz-putzutik-irteteko https://www.gaztezulo.eus/albisteak/xabi-hoo-txarto-nagoenean-musikaz-baliatzen-naiz-putzutik-irteteko/@@download/image/xabihoohiru.jpg\nEnkore taldean ezagutu genuen Xabi Hoo, baina pandemiak bere bide propioari heltzeko abagunea eskaini dio. HOO izeneko bakarkako proiektua jarri du martxan, eta hiru kantuz osatutako 'mixtape'-a kaleratu du. Abiatu berri duen ibilbidearen ingurukoak kontatu dizkigu.\nBeste batzuen gisan, pandemiak proiektu berri bat sortzeko bide eman dizu. Noiz eta nola hasi zinen premia hori sentitzen?\nAspalditik sentitzen nuen “kaleko musika” egiten ez aritzearen zama, pandemia ailegatu baino arinagotik ere bai; Bilboko 003 barrutikoa naiz eta gure DNAn dagoen generoa da. Egia da itxialdiak eta etxean estudiotxo bat edukitzeak zama hori arintzeko aukera eman didala.\n‘003 Mixtape’ jarri diozu izenburua lanari. Gaztetxotan geure abesti kutunekin kaseteak grabatzen genituen garaia datorkigu burura.\nTxikitan entzuten nuenari omenaldia egin gura izan diot. Egia da azken urteotan beste musika estiloetan mugitu izan naizela, baina genero urbanoak izan dira hazi eta hezi nauten kaleetako ezinbesteko soinu banda. Handigura gutxiko lana gura nuen plazaratu, eta horregatik mixtape berba, rap abeslari klasikoek kaseteak erabiltzen baitzituzten euren burua ezagutzera emateko; 90eko hamarkadan batez ere, ni umea nintzenean.\nKaleratutako hiru abestiak zenbakiekin izendatu dituzu. Buruhausteak saihestu nahi al zenituen?\nAlde batetik, bai; abestian dago mamia, izenburu batek gutxi esaten dit niri. Baina, bestetik, keinua egin gura nion gure auzoari: hiru kantu, hiru zenbaki... Geurean 48(003) posta kodea erabiltzen da-eta.\nGenero aldetik, hip hop-a, elektronika, emo-a… jorratu dituzu. Argi al zenuen hasieratik estilo horiek uztartu nahi zenituela?\nEz. Argi neukan gauza bakarra zen zer kontatu gura nuen. Kantu bakoitzak istorio bat dakar, eta modu eraginkorren kontatu behar nuen. Horregatik estilo konkretu horiek nahastearena, igorri gura nuen mezuak eta ideiak entzulearen barrura ahalik eta argien bidaiatu zezaten.\nKantuek Euskal Herrian zein atzerrian dute jatorria, ezta?\nNire eguneroko bizitzak ez du ematen gauza askorik idazteko, oso bizimodu arrunta daukat. Atzerrian, ordea, gauzak oso desberdinak dira, eta horrek inspiratzen nau. Bat Kuala Lumpurren hasi nintzen idazten, eta Berlinen ere eman nien forma berbei, bertako klubek emandako etorriari esker. Hiru-k, aldiz, Latinoamerikatik asko dauka: Kolonbia, Panama, Kuba...\nLetra asko aspalditik idatziak omen zenituen. Kaxoian al zeuden gordeta, noiz aterako zain?\nAsko-asko idazten dut. Baina batzuetan gertatzen da, behin berbak idatzita, ez diedala zentzurik aurkitzen. Gordetzen ditut eta beste momentu batean, berriro zerbait esaten didatenean, eurei forma ematen jarraitzen dut. Pandemian errusiar mendi emozional bat izan naiz, eta mixtape-an dauden hiru kantuen letrak erreskatatzeko beharra sentitu dut.\nMusikan Moustak ekoizlearen laguntza izan duzu, Enkore taldetik ezagutzen duzuna. Zer moduzko esperientzia izan da biok elkarlanean aritzea?\nBera bidelagun izateak konfiantzaz bete nau. Oso ondo ezagutzen dugu elkar eta asko gura dudan lagun eta musikaria da. Bide zeharo diferenteak jorratu ditugu eta asko ikasi dugun sentipena daukat. Long live to Moustak!\nBestelako lagunen laguntza ere izan duzu proiektuan.\nHasieratik jakin dut lagunarteko proiektu bat izango zela HOO, eta betiko lagunak eduki ditut alboan. Ikerrek eta Julenek musikarekin lagundu didate, eta Ander, Juanes eta Elfo irudiaz arduratu dira. Haietako bakoitza ezinbestekoa izan da 003 Mixtape honetan.\nTwitterren idatzi duzu hondoa jotzen duzunean abestiek laguntzen dizutela bertatik ateratzen.\nBuruhausteak ditut, denok dauzkagun legez, eta pertsona bakoitzak bere modua dauka arazo horiei konponbidea aurkitzeko: lagunekin berba egin, familia, terapia psikologikoa... Nire kasuan abestiek betetzen dute rol hori, nire barruko mamuez idazten baitut gehienetan. Txarto nagoenean ez daukat adorerik inori kontatzeko, baina musikaz baliatzen naiz putzutik irteteko.\nEuskaldunak oso tradizio zaleak garela aipatu izan duzu eta gauza bera entzuteko joera dugula.\nKontraesanez beteriko gizartea da geurea; oso aurrerakoiak gara gauza ugaritan, baina tradizioan ainguratuta eroso bizi gara. Kontziente naiz Bilbo hiriko kalekumea naizela eta honek ikuspegi konkretu bat ematen didala. Hala ere, ahalik eta objektiboen izaten saiatzen naiz gai honen inguruan hausnartzean. Atzerriko musika beti inportatu dugu berandu Euskal Herrian, batez ere gure hizkuntzan denean. Zergatik ez gara gu ere sortzen ari nazioarte mailan arrakasta duten musika estiloak gure hizkuntzan? Non dago euskaraz egindako drill-a? Afrobeat-a? Ziurrenik hemendik pare bat urtera entzungo dugu. Genero hauek beste hizkuntzetan arrotz egiten ez zaizkigunean, orduantxe bakarrik, adituko ditugu gure hizkuntzan. Gauzak aldatzen ari diren irudipena daukat, apurka-apurka bada ere. Eskerrak sortzaile, entzule eta programatzaile ausart gutxi batzuk ditugun!\nZuzenekoak egiteko asmorik ba al duzu? Nolakoak izatea gustatuko litzaizuke?\nDaukagun egoera ikusita, ez dut zuzenekoetan askorik pentsatu gura. Gogo handia daukat oholtzara igotzeko, baina ez dakit noiz egin ahal izango dugun ganoraz. Zuzeneko emanaldi batzuk eskaini ditut telebistarako eta irratirako, beti Moustaken laguntzaz. Biko hau formatu txikiena izango litzateke, showcase-a; baina edozein eszenatokira egokitzeko moduko emanaldia prestatuko dugu, musikari gehiago ala gutxiago izanda ere, funtzionatuko duena.


Lau kamera dituen Samsung telefonoa urriaren 11an iritsiko da | Androidea\nSamsungek Quad Kamera Telefonoa aurkeztuko du urriaren 11n\nEder Ferreño | | Telefono mugikorrak, Samsung\nAste batzuk daramatzate horren berri Samsung-ek laster lau kamera dituen telefonoa aurkeztuko du, bi atzeko eta bi aurreko. Zein eredu izan litekeenaren inguruko espekulazioak asko dira, momentuz baieztapenik ez dagoen arren. Dagoeneko duguna da telefono honen aurkezpen data, Koreako konpainiak berak iragarri duena.\nKartel baten bidez izan da hori Samsungek modelo berri honen aurkezpen data iragarri du. Ezin duzu argazkirik ikusi, beraz, ez dugu diseinua ezagutzen eta telefonoaren izena ere ez da aipatzen.\nKonpainiak bertan aipatzen duen gauza bakarra "4x Fun" da, telefonoaren kamerak aipatuz, erabiltzaileari ondo pasatzeko edo lau aldiz gehiago ateratzeko aukera emango diona. Gutxienez baieztatu da modelo berri honek guztira lau kamera izango dituela.\nHas daitezela garai dibertigarriak, 11ko urriaren 2018 honetan. pic.twitter.com/8zzWYAgiWB\n- Samsung Mugikorra (@SamsungMobile) September 14, 2018\nSamsung telefono honen aurkezpen ekitaldia urriaren 11n izango da. Ez da informaziorik eman gertaeraren orduari edo kokapenari buruz. Hori dela eta, litekeena da streaming bidez jarraituko den gertaera bat izatea. Nahiz eta litekeena den aste honetan zentzu horretan datu gehiago partekatzea.\nTelefonoaren aurkezpen data dugu jada, eta badirudi argi dago lau kamera dituen modelo bat zain dugula. Jakin behar duguna Samsung telefono honen izena da. Azken aste hauetan Galaxy A (2019) izan daitekeela espekulatu da edo gama honetako beste eredu bat.\nBaina, ohi bezala, enpresak ez du ezer esan zurrumurru horiei buruz. Hori dela eta, aste hauetan datuak noiz iritsiko diren itxaron beharko dugu aurkezpena egin aurretik. Urriaren 11n Samsungekin hitzordua dugu.\nArtikuluaren bide osoa: Androidea » Android gailuak » Telefono mugikorrak » Samsungek Quad Kamera Telefonoa aurkeztuko du urriaren 11n\nXiaomi Mi 8 Youth-en urrezko bertsioa egongo da\nAndroid Pie ez da irailean agertzen Android banaketa datuak


PSORIMILK Tarragona erosi batetik 39€\nKrema Psorimilk batetik psoriasia erosi Tarragona\nEskuragarri ez dagoenean Psorimilk Tarragona, eskatzen du:\nNon erosi Tarragona Psorimilk\nIdatzi izena eta telefono zenbakia eskaera orria-type krema batetik psoriasia Psorimilk Tarragona prezio murriztua. Itxaron deia Kudeatzailea zure eskaera on krema PsorimilkKudeatzailea deituko etorkizun hurbilean. Ordaintzeko agindua bakarrik jaso ondoren pakete Tarragona.\nKrema psoriasia Psorimilk oso eraginkorra da droga aukera ematen dizu azkar eta erraz kentzeko guztiak gaixotasunaren sintomak. Adituen arabera Tarragona, tresna hau nabarmentzen da aldean beste drogak aurkeztu global farmazia merkatuetan, krema konplexua du eragina.\nNola erosi krema Psorimilk Tarragona\nLortzeko Psorimilk erdi prezioa Tarragona (Espainia), sartu ordena formularioa Zure telefono-zenbakia eta izena, eta barruan ordu izango duzu dei bat enpresa Kudeatzailea zure galdera guztiei erantzun eta antolatu entrega Psorimilk adierazitako helbidera. Eskuratu ahal izango duzu, entrega batetik courier edo jasotzea postetxean. Kostua bidaltzen partzelaren Psorimilk postariak zure helbidea desberdina izango da beste hiri Espainian, ezagutzeko prezioa Kudeatzailea ondoren jarriz ordena krema Psorimilk batetik psoriasia web-orri ofiziala.\nOrdena Tarragona Psorimilk


Gutun irekia @Jack-i Twitter-i buruz | Martech Zone\nOstirala, otsaila, 10, 2017 12ko otsailak 2017, igandea Douglas Karr\nUrtebete daramat txantxetan Twitterrek eguneko ordua emango ez didan neskatoa bezalako neskatxa bezalakoa dela. Behin batean sotoan botila biratzera jolastu ginen, eta botila bultzatu zuen nire ondoan zegoen tipoari musu emateko. Bihotza hautsi zidan. Eta azkenean berea apurtu zuen. Biok galdu genuen. Twitter ere galtzen ari da.\nIdatzi duzu zure irabazien deia:\nPozik gaude eguneroko erabilera aktiboa 3. hiruhilekoan jarraian azkartu dela jakinaraztean, eta hazkunde sendoa jarraitzen duela ikusten dugu.\nEz nago ziur nor den We da, baina terminoa entzun nuenean eguneroko erabilera aktiboa bizkortu da, Malko bat bota nuen. Muxutrua musukatzen ari zara. Eta izorratzen du ni maite ninduelako.\nHau gehitu duzu:\nEz zara egun bat pasatzen Twitterren berri izan gabe.\nHori egia den arren, izan gaitezen zintzoak elkarren artean. Hori da funtsean terminoa delako Tweeted izenaren aurretik jarri da Donald Trump duela urtebete baino gehiago.\nGehiegi axola ez zaizun tipo hori da iaz jende gehienak Twitterren berri izan duen arrazoi bakarra. Badirudi aurten ere jarraituko duela. Nekez Twitterrek lehenagora eramango duen oparia.\nNi ez naiz hack\nLineako industrian hasi nintzen lanean hasieratik eta marketin tradizionala egin aurretik. Egunkariek bere buruaz beste egiten zutela ikusi nuen, irakurleek estimatzen zuten kazetaritza talentuari jaramonik egin gabe eta begi globo eta kupoien truke negoziatzen. Mutilarekin maitemindu ziren.\nDiligentziazko ikerketak egin ditut eta SaaS kontsultak eman ditut 3 mila milioi dolarreko inbertsio eta erosketetan. Iragarri nuen (beste askok egin bezala) bilaketa industriaren alde grisaren desagerpena. ExactTarget-en hazkundearen hasieran izan nintzen eta Oracle-ri saltzen zion beste enpresa bat sortzen lagundu nuen. Marketing Teknologiari buruz egunero idazten dut. Inguruan ibiltzen naiz.\nEta Twitter maite dut ... berak niri entzun ez arren.\nNola uste dut Twitterrek biratu dezakeela ... Bizkor\nSalto egin dezagun zuzenean puntura. Twitter-en etsita nago, arazoa zuk egiten ari zena baino askoz ere zailagoa dela uste baitut. Zure ustez, zeure buruaz beste egitera daramaten gero eta kopuru handiagoz maitemindu zarelako uste dut.\nTwitterreko esperientzia 140 pertsonaietan bildutako pertsona, marka edo jenio harrigarri baten aurkikuntza izugarria zen. Esperientzia orain elkarrizketa bat izaten saiatzea bezalakoa da mosh hobi handiena planetan. (Beti nahi nuen mosh pit terminoa artikulu batean erabili).\nTwitterreko zarata etengabea da ... eta hazkunde hori ospatzen ari zara erabilera aktiboa.\nHona hemen berehala gomendatuko nukeena:\nBlokeatu errepikatu txioak. Utzi eromena. Nire Twitter kontuan, ez nuke txio bera errepikatzeko baimenik izan behar iraupen zehatz batez Tweet bat sustatzeko ordaintzen ez badut behintzat. Zergatik ordainduko nizuke egunetik egunera oihartzuna lehertu dezakedanean? Aholkua: ez dizut ordaintzen.\nKarga API erabilera argitaratutako txio bakoitzeko. Ez da asko izan behar ... baina argitaratzaile gisa, gustura ordainduko nuke hilero harpidetza eta bertan nire artikuluei buruzko alertak txioka ditzaket nire jarraitzaileek erantzun dezaten. Spammers ez. Utziko dute.\nKobratu #ad erabilera argitaratutako txio bakoitzeko. Dirua irabazten ari ez zaren egunero milioika dolar igarotzen dira zure plataforman zehar. Noski, lagunek gorrotatuko naute hori iradokitzeagatik, baina zuri laguntzen saiatzen ari naiz, ez haiei. Eskaerak murriztu egingo dira, eta beti eska ditzaketen spammers etiketatu gabe blokeatu edo jaurti ditzakegu.\nGehitu Aukeratu zuzeneko mezuak. Ezin ditut eta ez ditut nire DMak egiaztatu kontroletik kanpo daudelako. Ez dakit nondik hasi, baina gustatuko litzaidake erabiltzaile batzuek nirekin modu pribatuan hitz egitea ahalbidetzea. Oraintxe bertan beste milaka mezuekin nahastuta daude eta uko egiten diot egiaztatzeari.\nUtzi mezu elektronikoak bidaltzeari jarraitzeko Pop Kultura Niretzat guztiz garrantzitsuak ez diren Twitter kontuak. Entzuten banauzu (adibidez, norekin harremanetan jarri nintzen ikusi nuen), jakingo zenuke Kanye West eta Justin Bieber ez direla interesatzen zaizkidan pertsonak. Zeure burua TMZ soziala dela uste baduzu, ez da zergatik erabiltzen zaitudan ... eta ez beste milioika lagunek nola erabiltzen zaituzten.\nbereiztea Jendearen markak. Ez dago zertan alde handirik egon, baina harrigarria litzateke aldea antzematea. Nire jarioa elkarrizketa pertsonal eta profesionalen artean iragazi eta segmentatu nezake.\nBesarkatu a izatea Bezeroarentzako Arreta Zerbitzua. Egunero milioika kexa eta berrikuspen pasatzen dira zure plataformatik eta sare sozialak kontrolatzeko tresnak erosten dituzten korporazioetara joaten dira harrapatzeko. Zergatik ez duzu horretarako tresnarik eskaintzen? Zergatik ez du Twitterrek alfonbra hirugarrenen aplikazioetatik ateratzen eta zuk zeuk egiten duzu? Gustatuko litzaidake nire webgunean berrikusteko bot bat etiketatzea eta Twitter-en argitaratzea, munduak ikus dezan. Gustatuko litzaidake sentimenduak eta berrikuspenak automatikoki ematen dituzula marka profilaren zati gisa.\nMesedez, konpondu zure barne bilaketa automatikoki osatu zehaztasuna. Erabili behar dudala gunea: twitter.com Google-n bilaketak egitea Twitter-en jendea aurkitzeko barregarria da.\nHor duzu, Jack. Bihotzez espero dut Twitter ez dela festetan musukatzen jarraitzen duen astakeria horrekin geratuko. Utzi erabilera txukunari eta hartu konpromisoa. Twitterren benetako maitasuna hemen dago eserita zain.\nPsst ... Deitu iezadazu. 😉\nTags: Donald Trumpjackdorsey jacktriunfotrump twitter-entweetTwitter


Aspaldiko kontua da gazteentzat dela plaza, baina zuek agertzen duzuen egoskortasun tematsua neurriz gainekoa da, anaiok.\nLa hora Secuc-en BIOTZ-BEGIETAN norena galderari jendeak de Don Arturo Campeon erantzuteaz haserretzen bazarete, eta JOB drama dramatikoa EUTG-ko Maritxu liburuzainak liburu biblikoen sailean jartzeagatik euskararen biraotegia harrotzen hasten bazarete, hobe duzue antzarak perratzera joan. Benetan..\nEdo rotuladore bana harturik, hobe duzue, edo publikoago eta praktikoago behintzat, gure kandidatoen fotografiak apaintzen hasi, edo, zuen literatur jario aberatsari amor emanik, «gora arbolapeko borroka», «bota botoa», «gora xirri orokorra», eta antzeko konsigna katxondo akrataz Fermin Calbetón dekoratu. Kalea, halegia. Eta jakinen duzue noski ardoak ez duela hezurrik. Ondarruko zubi gainean hala omen dago idatzirik.\nEta hi, Ibon, kritiko ofiziala egin haute. Eta gu, ezinbestean eta halabearrez azeptatu behar izan duala sinesteko ere prest gaituk. Eta poemagintzan eta oroitzapen desmemoriatuaren egunak osatzen jarraituz, goizaldeko kopen itzalilunpean Reggiani entzunez\nah la putain\nau piano j'etais Chopin\nbai, Chopin, Joyce, Withman eta Rimbaud gugan aurkitzen dakien adiskideak alkoholaren lurrin solidarioen artean egindako kritika gustagarriago badiagu ere, gure ikur-potea zabalik daukak, nahi beste hartzeko.\nEta hi, Karmele, ez dinagu permititu behar geure hitza zoro-hitza bezala har dezaten. Argudioak ahitu zaizkienean mendian bakarrik ibiltzeko gure ohitura sikiatriaren izenean debeka dezaten, gure haurrenganako zaletasuna esistentzialista zoroen zerrenda luzatzeko erabil dezaten.\nOndartza bakartietan edo eta hiri superpoblatuetan geure burua aldez aurreko derrota batetan izkutatu nahiaren xamurtasun epela. Ez dinagu permititu behar. Eta zuek berriz, zeuen pribilejioa balitz bezala, egia beti eskutik heldurik duzuen hoiek, atzo sermoietan, gaur mitinetan, beti egia zabaltzen, examen de conciencia egin erazten zenigutenok, erreflexio politikora bideratzen gaituzuenok (ejerzizioetara joaten ez ginelako eta ezker muturreko kolektiboan azaltzen ez garelako erritan ari zaiguna, tipejo berbera). Egia, beti egia. Esan noizpait ere gezurra, redios. Ea hala azertatzen duzuen.\nIkusten? Hil da Prevert ere, eta ez du inportantziarik beharbada, baina hil da Paroles Jacques Prevert ere, asko erre, botilari tamainan, eta edadea noski. Hainbeste jende hiltzen baita.\nBaina hor daude kazetalariak hildakoak kontatzeko, literatook zeuen pajetara, kamomiloa biltzera alde.\nAlde bai. Alde eginen dugu, eta segi zuek unibertsitaritara, senadoretara, kazetalaritara jolasten. Jende serioa. Zenbat gorrotatzen dugun bere burua seriotzat hartzen duen dilettante jendea.\nEta lehendik guti bagina, konbersoak ugaltzen orain el reencuentro con la patria, sabe Vd. etxea gainezka ezin guztiak hartu. Izan ere, Karmele, Arantxa, Maite, Lore, pobrearen etxean ez baititun gaitzak bakarka etortzen; aitaren bajarekin, aitonak hortzak aldatu behar, amaren gerritakoa suertatzen denean, arreba ezkontzeko, eta Ixabel petxutik. Bai hil arte bizi behar. Aitona ere, hobe, beherako harek eraman izan balu, gizarajoa.\nbi ate etxean\nkalte bat aurretikan\noker bat atzean\nez gara asko lasaitzen\nPazientzia debalde ematen. Zuek esanen duzue, baina, serio jarrita ere honek ez du nondik heldu.


Ligako boskotean kontsideratu dute Alex Mumbrú baita eta Endesa saria jaso ere | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Berriak, Nagusiak » Ligako boskotean kontsideratu dute Alex Mumbrú baita eta...\nBadu zer ospatzeko Bilbao Basketen buruak. Denek onartu dute jokatutako denboraldi zoragarria. Alabaina, aintzat hartu dute urteko boskotean eta 2015-16ko Endesa saria entregatu zioten atzo bestalde. Zale, hedabide, entrenatzaile eta jokalariek hartzen dute Endesa ligako boskote hoberena urtez urte. Zehazki honetan, Real Madrileko Sergio Rodríguez, Laboral Kutxa Baskoniako Darius Adams, Dominion Bilbao Basketen Alex Mumbrú eta bbarne-eremuan jokatzen duten Valentzia Basketen Justin Hamilton eta Laboral Kutxa Baskoniaren Yoannis Bourousis. Bilbao Basketen partidu bakoitzeko saskiraketa gehien sartu dituen jokalaria izan da Mumbrú (15,1) eta Liga osoan bigarrena (13,8).\n“Pozik eta eta harro sentitzen naiz neure buruarekin. Sari indibiduala izanda ere, ezin daiteke ahaztu talde-lanaz ari garela. Esker mila entrenatzaile, jokalari, fisioterapeuta, mediku eta bestelako kideei. Haien laguntza gabe ezinezkoa litzateke eguneroko jarduerari ekitea. Pozten naiz mundu guztiak dagokidan meritua aitortu izana. Datu estatistikoek nitaz hitz egiten badute ere, gainerako plantilaren lanari esekr izango ez balitz ez litzaizkidake puntu edota portzentaje altuagoak egokituko. Ezinbesteko xehetasunak izaten dira kantxan askotan garaipenak lortzeko, eta hura ordea ez da behar bezala saritzen.\nHorrez gain, Felipe Reyes saritu zuten pasa den urtean Endesa golardoarekin, eta aurten Mumbrúri helarazi diote. Honekin, bosgarren urtea betetzen du sariak. ACBk azaldu bezala, lehia bakoitzean jokalariek aprobetxatutako energia saritzen da honen bitartez, jarrera, lidergo, eraginkortasuna, eskuzabaltasuna eta eraginkortasuna baloreetan oinarrituta. Horiek guztiak berarengan islatzen dira, ia 37 urte dituelarik eta kalitate berdintsua mantenduz.\nTeknifikazioa: azken sesioa eta topaketa 2005eko neska-mutilentzat Hurrengo sarrera :


«Ez eduki zorrik inorekin, elkar maitatzekoa baizik, zeren lagun-hurkoa maite duenak bete baitu legea» (Erm 13,8).\nInicio / «Ez eduki zorrik inorekin, elkar maitatzekoa baizik, zeren lagun-hurkoa maite duenak bete baitu legea» (Erm 13,8).\nBizi Hitza 2013ko Urria\nHonen aurreko txataletan (Erm 13,1-7), san Paulo aginte zibilari zor diogunaz (obedientzia, errespetua, zerga-ordainketa …) jardun da, eta azpimarratu du zor hori betetzea ere maitasunak eragina behar duela izan. Nolanahi ere, erraz ulertzen den zorra da hori, izan ere bete ezean legeak aurreikusitako santzioak jasan beharko baikenituzke.\nHortik abiatuta, nekezago ulertzen den beste zor batez mintzatzera dator, edozein lagun hurkorekiko daukaguna, alegia, Jesusek eman zigun aginduaren arabera: elkar maitasuna bere adierazpen guztietan (esku-zabaltasuna, premiatuta ibiltzea, konfiantza, elkarrenganako estimua, egiatasuna … ) (ik. Erm 12,9-12).\nBizi-hitz honek bi gauza azpimarratzen dizkigu:\nLehenik eta behin, maitasuna zor bezala aurkezten digu, hau da, axola gabe utzi eta atzeratu ezin dugun zerbait bezala; ordaintzen ez dugun bitartean, bultzatzen eta premiatzen gaituen eta lasai uzten ez gaituen zerbait bezala. Zera esatea bezala da, elkar maitasuna ez dela plus bat, gure eskuzabaltasunaren fruitu dena, bertatik geure burua egiatan libratu ahalko genukeelarik lege positiboaren santziorik gabe; hitz honek premiatu egiten gaitu maitasun hori praktikan jartzera; bestela kristau duintasuna galduko genuke, gauden bezala Jesusek deituak gaudelarik munduan maitasunaren zerbitzua zabaltzera.\nBigarrenik esaten digu, agindu guztiek elkar maitasuna dutela eragile, arima eta helburu. Horregatik, Jainkoaren nahia bete nahi badugu, ezin gaitezke geldi aginduen betetze hotz eta juridikoan, baizik eta kontuan eduki beharko dugu beti zer proposatzen digun Jainkoak berorien bidez. Adibidez, zazpigarren agindua betetzeko, ezingo dugu muga ez lapurtzean jarri, baizik eta serioski konprometitu beharko dugu injustizia sozialak desegiten. Horrela bakarrik frogatuko dugu lagun hurkoa maite dugula.\nJoka dezagun horrela hil honetan. Saia gaitezen gu geu izaten lehenengoak, aurkitzen dugun pertsona bakoitza maitatzen, dei egiten edo idazten badiogu edo berarekin bizi bagara. Eta gure maitasuna izan dadila zehatza, ulertzen eta aurrea hartzen dakiena, eraman handikoa, konfiantzaduna, saiatua eta eskuzabala.


Beñat Rezusta: «Pixkanaka, eskuen kezka ahaztuz noa, eta hobeto ari naiz» | Kirola | Berria\nBeñat Rezusta. Pilotaria\n«Pixkanaka, eskuen kezka ahaztuz noa, eta hobeto ari naiz»\n«Nahiko konforme» dago Olaizola II.a eta bera egiten ari diren lanarekin: bost garaipen lortu dituzte zortzi jardunalditan. «Zail» ikusten du sailkapenean gora egitea. «Ahal den ondoen» iritsi nahi du amaierara.\nOrdu eta laurden pasa jo eta ke, eta 815 pilotakada. Horra Aimar Olaizolak eta Beñat Rezustak (Bergara, Gipuzkoa, 1993) joan den larunbatean Oinatz Bengoetxearen eta Aitor Arangurenen aurka jokatutako partidaren datuak. Txapelketako luzeena izan da, baita pilotakada gehien eman direna ere. 22-16 irabazi zuten Olaizola II.a-Rezustak, eta «pozik» dago atzelaria, «lan handiak saria» izan baitzuen, eta «ondo» amaitu baitzuten. «Halako lehia gogorretan eskuetatik ondo amaitzea da garrantzitsuena, eta lortu genuen».\nPartida benetan gogorra jokatu zenuten joan den larunbatean. Errazago ematen zaio buelta irabazita, ezta?\nDudarik gabe. Irabazita minak gutxiago izaten dira. Buruak ere lana egiten du. Halako partida luze eta gogor bat jokatu, horrenbeste lan egin eta galtzen duzunean nekeari pena gehitzen diozu, eta zailagoa da buelta ematea. Zorionez, irabazi egin genuen, eta lasaiago gaude datorrenari heltzeko.\nLehen zatian, haiek gehiago izan ziren. Oinatz gu nahasten saiatu zen, eta askotan lortu zuen. Baina partida erdiko atsedenaldira iristean, ikusi genuen gure lana eginez gero pixkanaka tantoak gure aldekoak izaten hasi zirela. Haiek nekatzen hasiak ziren, batez ere Aranguren. Denok nahi izaten dugu partida oso ona egin eta tanto politak lortu, baina batzuetan ezin da halakorik egin, eta lanari esker atera behar dira lehiak.\nIndartsu ekin zenioten ligaxkari, lehen hiru partidak irabazita, baina hurrengo lauretatik bakarra irabazia zenuten. Urduritzen hasiak zineten?\nEz. Hasieratik bagenekien iritsiko zirela galtzeko partidak: aurretik dauden bi bikoteen aurka jokatu dugu. Elezkano-Zabaletaren aurkakoan sentipen onak izan genituen; ez, ordea, Altuna-Mariezkurrenaren kontrakoan. Hala ere, hortxe dago gure lana: bost garaipen lortu ditugu.\nIrabaztea dago jokoaren gainetik?\nBai, irabazi ezean, arriskua baitago amaieran estu eta larri egoteko. Ez da seinale ona premiarekin jokatu behar izatea. Gure helburua da punturen bat gehiago batzea, bukaeran partida zailak baititugu. Eta, horri begira, garrantzitsua zen Oinatzi eta Arangureni irabaztea, aldea handitzeko.\nBost garaipen dituzue. Zein balorazio egiten duzue?\nNahiko pozik egoteko moduan gara. Partida txarren bat egin dugu, baina puntuak ateratzen ari gara: batzuetan gogotik lan eginez, eta beste batzuetan luzimendu handiagoz. Ea beste punturen bat ateratzen dugun, kanporaketa jokatzea ziurtatzeko eta lasai aritzeko. Orokorrean, berriz, lehen bi postuetan dauden bi bikoteak besteon gainetik ikusi ditut [Elezkano II.a-Zabaleta eta Altuna III.a-Mariezkurrena II.a]; oso indartsu daude. Nahiz eta egun batzuetan ez duten oso ondo jokatu, irabazi egin dute. Zerbaitegatik da hori.\nZer falta izan zaizue haien mailara iristeko?\nEz da erraza esaten. Bi bikote horiek oso konpletoak dira, atzean zein aurrean. Bi atzelariak oso jotzaileak dira, eta oso zaila da haiei irabaztea; normalean, haiek nagusitzen dira. Aurrean, berriz, haien atzelarien nagusitasun hori ondo aprobetxatzen duten bi pilotari dituzte; ia ez dute hutsik egiten. Oso zaila da bi bikote horiei irabaztea. Gutxik lortu dute. Saiatuko gara hori aldatzen.\nPosible ikusten duzue lehen bi postuetan muturra sartzea?\nZail ikusten dut, baina ez gara horrekin itsutu behar. Guk ahalegindu behar dugu astero gure lana ondo egiten, eta ikusiko dugu gero zer lortzeko borroka gaitezkeen. Ez dago jakiterik. Inor ez dago beti joko berberarekin, eta gorabeherak izaten dira. Gure lanarekin pozik egotea da garrantzitsuena.\nLigaxka amaitzeko sei jardunaldiren faltan, lau garaipenera duzue zazpigarren sailkatua. Ondo bidean, gutxienez ziurtatua duzue kanporaketa jokatzea. Hori da lehentasuna orain? Eta gero, indarrak kudeatuko dituzue?\nHelburua beste punturen bat ateratzea da. Kanporaketa partida bakarra da, eta aurretik egindako lana dago jokoan. Baina urruti ikusten dut. Aste dezente falta dira, eta gorabeherak egon daitezke. Halakoa da binakakoa. Ezinezkoa da beti berdin egotea. Guk ahal dugun ondoen iritsi nahi dugu amaierara, sasoiz, jokoz eta eskuz.\nNola ari zara ikusten zeure burua?\nNahiko konforme nago egiten ari naizen lanarekin. Dudekin hasi nintzen, eskuagatik. Irabazi egiten genuen, baina nik ez nuen gozatzen. Azkeneko bi partidak jokatu ditut ondoen, Elezkano-Zabaletaren aurkakoa eta Bengoetxea-Arangurenen kontrako bigarren zatia. Pixkanaka,eskuen kezka ahaztuz noa, eta hobeto ari naiz. Amaierara ahal dudan ondoen iristea da helburua.\nSasoi betean aritu zinen udan: Mastersa irabazi zenuen Iñaki Artolarekin. Urrian, berriz, buruz burukoaren atarikoa jokatu zenuen, eta galdu egin zenuen Peio Etxeberriaren aurka. Eta gero, bi hilabete eta erdi pasatxo egon zinen partida ofizialik jokatu gabe. Eten hori nabaritu zenuen?\nPartiden erritmoa beti sumatzen da, baina orduan gogor aritu nintzen entrenatzen, binaka, baita buruz buru aritu behar zirenei laguntzen ere. Haiei eta niri on egiten digu. Gogor entrenatuz eta gutxi jokatuz eskua mindu nuen pixka bat, eta gero, kosta egin zitzaidan sentsazioak berreskuratzea. Binakakoa hasi baino astebete lehenago bertan behera utzi nuen partida bat, eskutik nahiko justu bainegoen. Eta ez da erraza izaten eskua minduta izan ostean buelta ematea: lehenbizi, mina kendu; gero, burua nahastu. Baina ordutik hobera egin dit eskuak, eta konfiantza hartuz joan naiz. Ea bake pixka bat ematen didan.\nPilotari guztiek diote era batera edo bestera iazko urte arraroaren ondorioak sufritu dituztela. Zuk binakakoaren aurretik pairatu zenituen?\nBai. Aurrelari askok txapelketa asko jokatu zituzten jarraian, eta batzuek sumatu egin dute gero. Guk, ordea, ez ditugu horrenbeste partida jokatu, baina egoera arraroa izan da denontzat, eta lehenago edo geroago denok sufritu ditugu horren ondorioak: eskuetan edo gorputzeko beste tokiren batean. Halakoak pasatuko dira, eta aurre egin behar zaie.\nHori gutxi ez, eta enpresa aldatu duzu binakakorako. Horretara ere egokitu behar izan duzu?\nLehen egunak ezberdinak izan ziren, arraroak, baina ez da izan sekulako aldaketa. Beste elastiko batekin ari naiz, beste pilotari batzuekin, baina aste barruan, prestaketan eta entrenamenduetan lehengo egunerokoari eusten diot. Normala den bezala, Aimar eta biok elkarrekin ibiltzen gara entrenatzen, baina gimnasioan lehengo lan bera egiten dut. Normaltasunez hartu dut aldaketa.\nZintzo erantzun: nola hartu zenuen enpresak esatea Baikorekin jokatuko zenuela?\nAurretik entzuten zen zerbait gaiaz, baina nik ez nekien ezer. Azaldu zidaten txapelketa orekatze aldera aldaketaren bat egin nahi zutela. Hasieratik argi utzi zidaten txapelketa honetarako bakarrik izango zela, eta gero Aspera itzuliko naizela. Denbora eman zidaten pentsa nezan, eta baiezkoa eman nuen. Azkenean, txapelketa bat da, enpresa batekin edo bestearekin jokatu, pilotari batekin pasatzen dituzu ordu asko. Ez diot buelta askorik eman.\nBaikoko aurrelari nagusia jarri dizute: Aimar Olaizola. Gustura ari zarete elkarrekin?\nBai. Hasieratik saiatu da ni eroso eta gustura egon nadin. Jokoari dagokionez, nik bezala, hark ere ez du beti berdin jokatu. Lehen partidetan, oso ondo aritu zen tantoak bukatzen. Azkenekoetan, ordea, agian, konfiantza pixka bat falta izan zaio, baina bere ofizioa eta lana jarri du bikotearen mesedetan. Ea noraino irits gaitezkeen. Bete-betean ahaleginduko gara. Hobera egin dugu.\nAldea dago aurreko binakakoarekin alderatuta. Iker Irribarria eta zu ezinean aritu zineten.\nEz Ikerrek, ez nik ez genuen txapelketa ona egin, eta sufritu egin genuen. Aurten lasaiago nago, eta sailkapenak ere lasaitasuna ematen dit. Baina kanporaketa partida bakarra da, eta galduz gero, aurretik egindakoak ez du balio.\nKolpea litzateke finalerdietako ligaxka ez jokatzea?\nPena litzateke, partida oso politak baitira azken txanpakoak. Baina argi dut kanporaketan edozer gerta daitekeela; adibidez, egun txar bat izatea. Urruti dago. Ez dakigu nola iritsiko garen ez gu, ez besteak. Honek buelta asmo eman ditzake.\nEtzi, Peña II.a-Albisuren aurka jokatuko duzue. Berdinduta zaudete sailkapenean, bost garaipenekin, eta lehen itzulian, kostata irabazi zenieten: 22-19. Partida lehiatua izateko itxura du.\nBai. Euren hutsegiteengatik galdu dituzte zenbait partida, baina bikote indartsua da; askotan, haiek markatzen dute erritmoa. Bikote onenen aurka lehiatu dira, baita irabazi ere. Edonori irabazteko gai dira. Zuzen jokatzen dutenean, zaila da haiei aurre egitea. Irabazi egin nahi badugu, une oro kontzentratuta egon beharko dugu, eta huts gutxi egin. Ea azken asteetako sentipenei eusten diegun.\nOroipenak, besterik ez\nAbelardok okerreko bidetik abiatu du bigarren aroa Alavesen aulkian. Iraganeko formula ahaztu du, eta, oraingoz, hasiera hobe baten akorduak ekarri ditu soilik.\nArtxanko inputatu dute, enbargoa saihesteko dohaintzengatik\nLekuko baino gehiago\nAtletismoko lehen txapelketa handia jokatuko dute pandemia betean: Pista Estaliko Europako Txapelketa, Torunen, Polonian, bihartik igandera. Bi euskal herritar ariko dira, biak 60 metroko hesidunetako proban: Asier Martinez eta Teresa Errandonea.\nOrdasek uste du ezen, koronabirusak gogor astindu bazituen ere, garaiz indarberritu direla mailari eusteko borroka esturako. Taldeko jokalari garrantzitsuetako bat bilakatu da.


Ultzamako Udala | Ezkurdi erlezaintza museo-etxea Ultzamako Udala | Ayuntamiento de Ultzama\nDeskonektatu eta Ultzamako bailarako bazterretan galtzea erabaki baduzu, Nafarroako etxe gozoenetako bat bisitatzera gonbidatzen zaitugu.\nEtor zaitez Eltso herrira, ehunka urteko Orgiko Hariztitik gertu dago, eta eskualdeko arkitektura tipikoaz eginiko etxe eder bat aurkituko duzu; bertan, Isabel Telleriak erleen mundu liluragarrira eta erlezaintzaren artera hurbiltzeko aukera eskainiko dizu.\nMuseo honetan erle-laborategia ikusi ahal dugu; bertan azalduko digute, besteak beste, nola bizi diren erleak, nola egiten duten eztia erlauntzan eta nola atera eta dekantantatzen den eztia erlauntzatik. Goiko solairuan, erakusketa interesgarri batek erlezaintzaren munduak izan duen bilakaera azaltzen digu.\nBisitariak Nafarroako loratze desberdinez eta eskuz eginiko ezti gordinak erosten aukera izango du, baita eztiz eginiko marmelada, txokolatea, xaboiak, argizariak, eta erlauntzako beste produktu batzuk, hala nola, propolioa, polena, argizaria edo erregin-jelea.\nHelbidea Santa Lucia 19, Eltso (31799)\nTelefonoa 948 306 619 / 677 598 636\nOrdutegia Urte osoa: aurretik adostutako bisitaldi gidatuak\nHelduak 6 euro eta haurrak 3 euro.\nTaldeentzako prezio eta ordutegi bereziak kontsultatu.\nESKOLETAKO TALDEENTZAKO BISITA GIDATUAK


Bidaia bat eta liburu bat, lurralde garapenerako bestelako proposamen bat. Gurekin etorri nahi duzu? – #Beyondcompetitiveness\n13 julio, 2017 14 julio, 2017 mirenlarrea General\nLaburbilduz, Patriciak proposatzen zigun liburua beste modu batera komunikatzea, eta hori bat zetorren gure ikuspegiarekin. Horrek aukera ematen zigun prozesua azkeneko kapituluarekin ez amaitzeko, baizik eta truke eta elkarreragin berrietarako jokalekuak sortzeko, ideia berriak, ikuspegi berriak edo adibide berriak aurkitzeko, lurraldeetako bakoitzean. Gure ametsa egi bihurtzeko, alegia. Hala, erronkari heldu genion eta, eremu birtualean lankidetzan eraikitzea zaila dela jakinda ere, Patriciak proposatu zizkigun aukerak aztertzen hasi ginen.\nAzkenean, bide bat aukeratu genuen: bidaia bat egitea, eremu birtualean. Bidaia hartara animatzen direnek bidaide izango gaituzte. Baina, gutaz gainera, baita bidaiaren geraleku bakoitzetik igaro diren pertsona guztiak ere.Bidaiaren ibilbidea lurralde garapeneko bideratzaile lanak egingo dituen pertsonaren inguruan jakin mina duten guztientzat da eta, batez ere, bideratzaile izan daitezkeela edo izan nahi dutela pentsatzen dutenentzat. Norberaren inguruko gogoeta bidaia da, beste batzuek izan zituzten esperientzietatik abiatuta. Ahalegin handia egin dugu bidaia ikertzaileentzat eta lurralde garapeneko beste eragile batzuentzat interesgarria izan dadin. Eta post hau erabili nahi dugu zu ere gonbidatzeko. Hurrengo hilabeteetan, bidaia prest egongo denean, zarata handia aterako dugu. Baina informazioa zuzenean jaso nahi baduzu, bidali mezu elektroniko bat pcanto@orkestra.deusto.es helbidera,Bidaian izena eman nahi dut! gaia jarrita. Besterik ez.


Igartza bidelagun, hegaldi gorabeheratsu baten kronika idatziko du Erika Elizarik | Kultura | GARA\nIgartza bidelagun, hegaldi gorabeheratsu baten kronika idatziko du Erika Elizarik\nIdazle gazteei euren literatur proiektuak garatzeko abagunea ematea da Igartza sariaren xedea eta, XXI. edizio honetan, Erika Elizari hernaniarrak eskuratu du Elkar argitaletxeak, Beasaingo Udalak eta CAF enpresak elkarlanean ematen duten saria. Elizarik azaldu zuenez, hegaldi gorabeheratsu baten kronika korala izango da «Zendabalitz», urte eta erdi barru argia ikusiko duen eleberria; iraganaren eta etorkizunaren pisuaren gaineko gogoeta ere izan nahi du.\nIdazle gazteei euren proiektuak garatzen laguntzeko sortu zuten Igartza saria Elkar argitaletxeak, Beasaingo Udalak eta CAF enpresak eta, XXI. edizio honetan sariketara aurkeztu diren hamabi lanen artean, Erika Elizari hernaniarrak aurkeztutako eleberri proiektua hobetsi du epaimahaiak. Atzo iluntzean Beasaingo Igartza jauregian jaso zuen saria Elizarik baina, aurretik, prentsaren aurrean agerraldia egin zuten “Zendabalitz” proiektua aurkezteko.\nAitor Aldasoro Beasaingo alkatea izan zen hitza hartzen lehena. Haren hitzetan, sariketara hamabi lan aurkeztu izana «Igartza osasuntsu dagoen» adierazle da eta euskararen «erabilera ahopean dabilkigun honetan, ezinbestekoa da euskaraz eta kalitatez idaztea», iritzi zion. Zaku horretan kabitzen dira, Aldasororen ustez, Miren Amuriza iazko irabazleak hurrengo urteko otsailean aurkeztuko duen eleberria (“Paperezko txoriak”) eta aurtengo irabazle den Elizariren proiektua.\nBere aldetik, presioa, ilusioa eta motibazioa, hiru sentipenak nahasian eta borborka dituela ziurtatu zuen hernaniar gazteak. «Sekula ez naiz literaturan aritu, Ikus-entzunezko Komunikazioa ikasi nuen eta telebistan egin dut lan, hau guztia berria da niretzat», aitortu zuen. Sormenaren alorrean, zenbait film labur eta ipuinen egokitzapenak eginak dituela esan zuen hala ere, eta eleberri bat idaztearekin amets egin izan duela aitortu zuen. «Baina hau loteria bezalakoa da, ez baduzu jokatzen ziur ez zaizula tokatuko», esan zuen, horregatik aurkeztu omen zuen “Zendabalitz”-en zirriborroa Igartza sariketara.\nHegaldi bat, zazpi ahots\nHegaldi baten kronika korala izango da, aurreikuspenen arabera, argia hemendik urte eta erdira ikusiko duen “Zendabalitz”. Arazo tekniko bat tarteko, ehun bidaiariko hegaldi bat aireratu ezinda geratuko da eta Elizarik linbo hori erabiliko du gizakion erraietan dauden beldur eta zalantzak aireratzeko: «Ez daude ez aireportuan ez airean, kateatuta daude eta horrek zalantzak sortuko dizkie, ez dakite iritsiko ote diren helmugara edo ez, ezta onik iritsiko ote diren ere», azaldu zuen.\nZiurgabetasun horretara zazpi pertsonaiaren bidez gidatuko du irakurlea Elizarik. Espazio berean gatibu, pertsonaiek elkarreragina izango dute eta apurka, euren iraganeko pasadizoak eta etorkizuneko zalantzak joango dira agertzen. «Ez du carpe diem nobela bat izan nahi, iraganak eta etorkizunak sortzen dituen kezka horiek gugan duten eraginaz hausnarketa egin nahi du», argitu zuen, eta spoiler txiki bat ere eskaini zuen, aurrekari gisa: «Adibidez, pilotua aita izan berri da eta batzuetan semea hiltzeko gogoa sortzen zaiolako munstro bat dela uste du». Dauden atakan egonda, pertsonaiek iraganeko eta etorkizuneko kontuak alboratu eta orainaldiari erreparatu beharko diotela gaineratu zuen eta, egoerak ezinegona islatzen badu ere, dramatik aldendu nahi izan duela ere esan zuen, baita horretarako umorera joko duela ere: «Drama kendu nahi diet gure buruan ditugun ideia horiei».\nElizarik azaldu zuenez «Zendabalitz» ez da «carpe diem» nobela bat izango; iraganak eta etorkizunak gizakiongan duen eraginaz hausnarketa egitea proposatzen du.


Nikolai Krestinski - Wikipedia, entziklopedia askea.\n1922ko ekainaren 20a - 1930eko irailaren 26a\n1919ko azaroaren 29a - 1921eko martxoaren 16a\n← Elena Stasova - Viatxeslav Molotov →\nMahiliou, 1883ko urriaren 13a (juliotar egutegia)\nMosku, 1938ko martxoaren 15a (54 urte)\ndiplomazialaria, abokatua, politikaria eta iraultzailea\nNikolai Nikolaievitx Krestinski (errusieraz: Никола́й Никола́евич Крести́нский; Mogilev, Errusiako Inperioa (egun, Bielorrusiako Errepublika), 1883ko urriaren 25agreg./urriaren 13ajul. - Mosku, SESB, 1938ko martxoaren 15a) Bielorrusian jaiotako militante, abokatu eta diplomazialari boltxebikea (jatorri errusiar eta ukrainarrekoa) izan zen, Sobietar Estatu-Banketxearen burua eta Sobietar Gobernuaren Finantzetarako Herri-Komisarioa. Alderdi Komunistaren Politburoko kide ere izan zen.\n1903tik aurrera Errusiako Langileen Alderdi Sozialdemokratako kide, alderdi honetan bi sektoreak agertu zirenean, 1905ean boltxebikeekin lerratu zen. 1906an boltxebikeen zuzendaritzaren parte izan zen Ipar-Mendebaldeko eskualdeko (egun Lituania eta Bielorrusia zatekeena) ordezkari gisa. Vilniusen, Vitsiebsken, Kaunasen zein San Petersburgon alderdiarentzat lan egin zuen. 1907an Moskuko Unibertsitatean Zuzenbide karrera bukatu zuen. Bere abokatu lana zela eta, 1908 eta 1914 artean, sindikatuei aholkularitza legala eman zien. Alderdiaren Pravda, Zvezda (“Izarra”) eta Prosvestxenie (“Ilustrazioa”) argitalpenetan, zein Priboi argitaletxean lagundu zuen. Garai horietan bederatzi aldiz atxilotua eta horietako hirutan deportatua izan zen.\n1917arekin batera, bere eragina handituz joan zen. Otsaileko Iraultzaren ostean, Jekaterinburg hiriko Komite Boltxebikearen lehendakari eta Uraletako Eskualdeko Komite Boltxebikearen buru aukeratu zuten. Bertan Uralskaia Pravda (“Uraletako Egia”) egunkaria ateratzen zuen. Hasiera batean, Krestinski Leninen alde eta Kameneven “eskuin” ildoaren kontra agertu zen. 1917ko abuztuan, boltxebikeen VI Biltzar Nagusiaren ostean, Komite Zentral Boltxebikeko kide aukeratua izan zen.\nIraultzaren ostean[aldatu | aldatu iturburu kodea]\nUrriko Iraultzaren egunetan Jekaterinburgeko Komite Militar Iraultzailearen burua izan zen. Baina bere lana ekonomiara bideratua izan zen. Azaroan Asanblada Konstituziogilerako aukeratua izan zen. 1917ko abenduan, Estatu-Banketxearen zuzendariorde aukeratu zuten, eta 1918ko martxoan Estatu Banketxearen zuzendari (Finantzetarako Herri-Komisariotzaren zuzendaritzan ere sartu zen). Garai horietan “ezkerreko komunista” bezala ikusia zegoen, bai kanpo-politikan (Brest-Litovskeko Itunaren kontra), zein barne-politikan (neurri sozializatzaile azkar eta hertsien aldeko moduan). 1918ko uztailean, Finantzetarako Herri-Komisario izendatua izan zen, eta bere eragina hortik aurrera asko hazi zen. 1919an Alderdiaren Komite Zentralak Politburo organo berria sortu zuenean, Krestinski bertako kide izan zen (Lenin, Stalin, Trotski eta Kamenevekin batera) eta Antolaketarako Bulegoko kide aukeratu zuten. Komite Zentralean gainera idazkari lanak betetzen zituen, lan horretan Jelena Stasova ordeztuz. 1921ean Grigori Sokolnikov Herri-Komisariotza horretan sartu zenean, praktikoki hau bilakatu zen Herri-Komisariotzaren benetako arduradun, Krestinskik 1922ko abendua arte ofizialki Herri-Komisario titulua izan bazuen ere. Izan ere, Nikolai Krestinski Politika Ekonomiko Berria ezartzearen aurka azaldu zen, eta sindikatuen militarizazioaren alde (Trotskirekin bat), posizioa hori garaitua izan zelarik, beraz bere kontrako posizioak nagusitu zirenez, ekonomi postuetatik lekutu zuten. 1921an bertan Alemanian enbaxadore izendatu zuten (Krestinskiren garaian sinatu zen Rapalloko Ituna, eta horrez gain, Locarnoko Itun antisobietarraren ostean Alemaniarekin 1925ean beste merkatal-itun bat sinatu behar izan zuen). Sokolnikov eta Krestinskiren ikuspegiak oso ezberdinak ziren, eta Sokolnikoven izendapenak, praktikan Krestinskiren politikarekiko biraketa bat suposatu zuen. 1921an, ildo galtzailearen kide zelarik, Krestinskik Alderdi Boltxebikearen Komite Zentraleko, zein Politburoko, zein Antolakuntza Departamenduko kide izateari utzi zion. Nikolai Krestinskik, 1927 arte, Trotskiren fakzioaren alde egin zuen.\nAlemanian enbaxadore izan zela, Krestinskik Alemaniako Errepublikarekiko hurbiltasun politikan laguntzeko eskumena izan zuen. Alemanian enbaxadore izan zen 1922tik 1930ra, eta 1930an SESBko Kanpo Arazoetarako Herri-Komisarioorde izan zen. 1937 arte postu horretan egon zen, eta urte horretan Justiziako Herri-Komisarioorde izendatu zuten; hala ere, hortik gutxira, Estatu Sobietarraren aurkako konspirazioagatik atxilotua izan zen. Purga Handiaren barneko prozesuetan 1938an exekutatua izan zen.\n↑ Krestinski, Nikolai. .\nMultimedia: Nikolai Krestinsky


Dizea - Wikipedia, entziklopedia askea.\nLady Justice (en) eta Astrea\nZeus eta Nomos (en)\nTemis eta Eusebia (en)\nEunomia eta Eirene\nDize, Dizea edo Diké (antzinako grezieraz: Δίκη, Díkê, "justizia"), greziar mitologian, justiziaren pertsonifikazioa da. Hesiodoren arabera, Zeus eta Temisen alaba eta Eunomia eta Eireneren ahizpa. Horetako bat bezala hartzen zen. Erromatar mitologian, bere baliokidea, Iustitia zen.\nDizeak, gizakien ekintzak zaintzen zituen eta aienekoa hurbiltzen zen Zeusen tronura, epaile batek justizia egiten ez zuen bakoitzean. Faltsukeria guztiak gorroto zituen eta justiziaren administrazio jakintsuaren babeslea zen, eta Hesikia, izpirituaren lasaitasuna, bere alaba zen. Sarri, Zeusen laguntzaile ed kontseilari (πάρεδρος paredros edo ξύνεδρος) deitua zen.\nTragedietan, Dizea, bidegabekeria guztiak zorrotz zigortzen dituen jainkosa bat bezala agertzen da, justiziaren mantendua zaintzen du eta bidegabeen bihotzetan sartzen da, beretzat, Aisak eginiko ezpatarekin. Zeregin honetan, Eriniekin estuki lotua dago, bere eginbeharra, bidegabekeria zigortzea ezezik, bertutea saritzea ere baden arren. Dizearen ideia justiziaren pertsonifikazio bezala, perfekzio handiagoz garatzen da Sofokles eta Euripidesen drametan. Zipseloren kutxa gainean, jainkosa eder bat bezala irudikatua izan zen, Adiziagandik (bidegabekeria) esku batekin tiratzen, bestearekin, Adizia jotzeko erabiltzen zuen haga eusten zuen bitartean.\nSarri, Astrearekin nahasten da, hau ere Zeus eta Temisen alaba zena eta justiziaren aurreko jainkosa.\nBNF: 157267105 (data)\nGreziar filosofian pertsonifikatutako kontzeptuak\nOrriaren azken aldaketa: 24 azaroa 2019, 19:19.


Entzunaldi Aktiboak: MARINA, LAPURRA eta ESKALAREN NOTAK\nLHko 1. mailako ikasleak.\n"Eskala" irakaslea musika maite duen musikagile bat da, baina ez da ondo konpontzen bere ikasleekin, Musikortxea Eskolako haurrekin. Badu alaba bat, Marina, jaiotzez itsua dena, eguna instrumentu guztiekin jotzen eta jolasten ematen duena, bere abestiak konposatu nahian. Egun batean, etxean lapur bat sartu zitzaion. Kasualitatez, Eskala irakaslearen ikasle izana zen.\nNon zegoen konturatzean, musikarekin zerikusia zuen guztia suntsitu nahi izan zuen, baina… hantxe zegoen Marina, eta hark ulertarazi zion musika sentipen bizietatik sortzen dela, eta suntsiezina dela.\nLapurrak ulertu zuen bere marrazkiak musika bezalakoak zirela, eta Eskala irakaslearekin adiskidetu zen, eta haren konposizioei irudiak jartzen lagundu zion.\nKontzertuan ikusitakoa errepasatzeko aktibitate batzuk prestatu ditugu. Espero dugu zuen gustokoak izatea.


Ez dute alderik ikusten | Kirola | Berria\nEzkurdiak esan du «kezka» duela, ez baitu «txapelketaren tentsioa» bizi izan azken bi asteetan. Jakak ez du uste aurkariak abantaila duenik\nJoseba Ezkurdia eta Erik Jaka, finalerdirako aukeratutako pilotekin, atzo, Eibarko Astelena frontoian. RAUL BOGAJO / FOKU Tamaina handiagoan ikusi\nBezperan Jokin Altunak eta Unai Lasok Bilbon egindako pilota aukeraketan ez bezala, osasunari lotutako kontuak bazter batean geratu ziren atzo Joseba Ezkurdiak eta Erik Jakak Eibarko (Gipuzkoa) Astelena frontoian egindakoan. Bi pilotariok bete-betean ariko dira igandean, Buruz Buruko Txapelketako bigarren finalerdian; bete-betean, ez batak ez besteak ez baitu min hartu txapelketan.\nHala ere, aldea dago batak eta besteak finalerdietarako sailkatzeko egin behar izan duten ahaleginean. Jakak lau partida jokatu ditu; final-zortzirenetako kanporaketa, eta final-laurdenetako ligaxkako hirurak; Ezkurdiak, ordea, bi neurketa besterik ez ditu jokatu: final-zortzirenetako kanporaketa, eta ligaxkako bakarra, aurrenekoa, Jose Javier Zabaletari 22-21 irabazi ziona; ez du jokatu besterik, bai Jokin Altunak eta bai Dario Gomezek min hartu baitzuten, eta uko egin baitzioten haren kontra aritzeari. Apirilaren 23tik ez du jokatu txapelketan; beraz, azkenekoz jokatu eta hiru astera ariko da berriro. Denbora asko da, eta, sasoiari eusteko, binakako partida bat jokatu zuen joan den larunbatean, Donostian. Gustura amaitu zuen norgehiagoka.\nJokatu gabe egon den garaian, «buru-belarri» aritu da entrenatzen: «Nire eskuetan zegoen guztia egin dut ahalik eta ondoen iristeko. Lasai nago, lan ona egin baitut. Gustura nago; sentipen onak ditut». Nolanahi ere, badu «kezka», azken bi asteetan ez baitu bizi izan «txapelketa jokatzeak eragiten duen tentsioa».\nHaren arabera, «sekulako saria» litzateke finala jokatzea; lehena luke berak. «Oso polita litzateke. Lana egin dugu bertan izateko, baina azken koska falta zaigu, eta zaila da; lan handia egin beharko dut irabazteko. Baina ezin naiz itsutu horrekin. Buru-belarri ekin behar diot partidari».\n«Aurkari arriskutsua da, eta erasokorra; beti jokatzen du mugan, eta azkar bukatu nahi izaten du tantoa»; halaxe definitu zuen Jaka. Argi du egitekoa: «Frontisetik urrun eduki behar dut. Nik eraman behar dut erritmoa».\nJaka, berriz, «oso pozik» dago bi urte geroago finalerdiak jokatuta. Txapeldun izan zen duela bi urte, eta iaz ezin izan zen txapela lortzeko lehiatu, perikarditisa izan baitzuen txapelketa aurkeztu baino bi egun lehenago. «Gogotsu nago, baina oso zaila izango da. Galtzeko gutxi dut, eta ilusio handia. Lanak eman nahi dizkiot».\nEz du aitzakiarik ondo ez jokatzeko. «Hobeto egon naiteke, baina okerrago ere bai. Ezin naiz kexatu; astero jokatu ahal izan dut. Beste batzuk, ordea, okerrago ibili dira, min hartu baitute. Argi dago Josebak atseden handiagoa izan duela, baina horrek ez du zertan abantaila izan».\nTantoa azkar bukatzen saiatuko da, eta hori kontuan hartuta aukeratu zituen pilotak. Ezkurdiak aukeratutakoen pisu antzekoa dute, baina horiek baino gutxiago irteten dira frontisetik.\nBitan jokatu dute elkarren aurka buruz buru, eta bietan nagusitu da arbizuarra: 2018an, final-zortzirenetan: 22-15; eta 2019an, final-laurdenetan: 22-14. Jakak ez dio garrantzirik eman horri: «Orduz geroztik, biok egin dugu gora. Irekia dago partida».


Coulanges (Loir-et-Cher) - Wikipedia, entziklopedia askea.\nHenri BURNHAM (2014-2020)\n47° 32′ 35″ N, 1° 13′ 23″ E / 47.5431°N,1.2231°E / 47.5431; 1.2231Koordenatuak: 47° 32′ 35″ N, 1° 13′ 23″ E / 47.5431°N,1.2231°E / 47.5431; 1.2231\nCoulanges (Loir-et-Cher) (Frantzia)\nCoulanges (Loir-et-Cher) (Loir-et-Cher)\nChambon-sur-Cisse, Chouzy-sur-Cisse, Onzain eta Seillac\nCoulanges Frantziako udalerri bat da, Loir-et-Cher departamenduan dagoena, Centre eskualdean. 2013an 306 biztanle zituen.\n2007an Coulanges udalerrian erroldatutako biztanleak 306 ziren. Familiak 126 ziren, horien artean 40 pertsona bakarrekoak ziren (16 bakarrik bizi ziren gizonak eta 24 bakarrik bizi ziren emakumeak), 39 seme-alabarik gabeko familiak ziren, 43 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 146 etxebizitza zeuden, 126 familiaren etxebizitza nagusia ziren, 11 bigarren erresidentzia ziren eta 8 hutsik zeuden. 144 etxeak ziren eta 1apartamentu bat zen. 126 etxebizitza nagusietatik 104 bere jabearen bizilekua ziren, 19 alokairuan okupaturik zeuden eta 4 doan lagata zeuden; 1ek gela bat zuen, 8 etxek bi zituzten, 13 etxek hiru zituzten, 30 etxek lau zituzten eta 75 etxek bost zituzten. 108 etxek euren parking plaza propioa zuten azpian. 55 etxetan ibilgailu bat zegoen eta 63 etxetan bat baino gehiago zituzten.\nCoulanges udalerriko biztanleria-piramidea 2009an .\n2007an lan egiteko adina zuten pertsonak 201 ziren, horien artean 143 aktiboak ziren eta 58 inaktiboak ziren. 143 pertsona aktiboetatik 136 lanean zeuden (77 gizon eta 59 emakume) eta 7 langabezian zeuden (3 gizon eta 4 emakume). 58 pertsona inaktiboetatik 28 erretiraturik zeuden, 19 ikasten zeuden eta 11 "bestelako inaktibo" gisa sailkaturik zeuden.\n2009an Coulanges udalerrian 135 unitate fiskal zeuden, 333 pertsonek osaturik. Pertsona bakoitzeko diru-sarrera fiskalaren mediana urteko 19.831 euro zen.\n2007an zeuden 4 komertzioetatik, 1 ibilgailuen saltze eta konpontze enpresa zen, 1 garraio enpresa zen eta 2 zerbitzu enpresak ziren.\n2000. urtean Coulanges udalerrian 4 nekazaritza-ustiategi zeuden.\nChambon-sur-Cisse (2,2 km)\nChouzy-sur-Cisse (2,9 km)\nMolineuf (3,8 km)\nSeillac (5,0 km)\nOrchaise (5,8 km)\nCandé-sur-Beuvron (6,1 km)\nOnzain (6,2 km)\nChailles (6,6 km)\nChaumont-sur-Loire (7,4 km)\nLes Montils (7,7 km)\nSaint-Lubin-en-Vergonnois (7,7 km)\nSaint-Sulpice-de-Pommeray (8,0 km)\nMultimedia: Coulanges (Loir-et-Cher)\nBNF: 15259340g (data)\nOrriaren azken aldaketa: 6 urtarrila 2020, 18:19.


Thomas Alan Waits 1949ko abenduaren 7an Ameriketako Estatu Batuetan jaiotako abeslari, musikagile eta aktorea da. Ahots lakar samarreko kantaria da Waits, estilo berezia atondu duena. Diskoetarako kantak sortzeaz gain, filmetarako musika ere konposatu du eta aktore jardun du hainbat pelikulatan (The Fisher King, Bram Stoker's Dracula, ...). Waits Sonoma Countyn, Kalifornian, bizi da egun, emazte eta hiru seme-alabekin.\nThomas Alan Waits 1949ko abenduaren 7an Ameriketako Estatu Batuetan jaiotako abeslari, musikagile eta aktorea da. Ahots lakar samarreko kantaria da Waits, estilo berezia atondu duena. Diskoetarako kantak sortzeaz gain, filmetarako musika ere konposatu du eta aktore jardun du hainbat pelikulatan (The Fisher King, Bram Stoker's Dracula, ...). Leku ilun, pertsonaia goibel eta giro etsigarriak Waitsen kanta askoren ezaugarri badira ere, balada eta abesti ederren sortzaile izan da. Eta sarri horietako asko beste abeslari batzuek gerora egindako bertsioak entzunda egin ditugu ezagunak. Hor dira, adibiderako, Bruce Springsteenek bertsionatutako Jersey Girl edota Rod Stewartek abestutako Downtown train, biak ala biak Waitsen kantak. Waits Sonoma Countyn, Kalifornian, bizi da egun, emazte eta hiru seme-alabekin. (eu)\nThomas Alan Waits 1949ko abenduaren 7an Ameriketako Estatu Batuetan jaiotako abeslari, musikagile eta aktorea da. Ahots lakar samarreko kantaria da Waits, estilo berezia atondu duena. Diskoetarako kantak sortzeaz gain, filmetarako musika ere konposatu du eta aktore jardun du hainbat pelikulatan (The Fisher King, Bram Stoker's Dracula, ...). Waits Sonoma Countyn, Kalifornian, bizi da egun, emazte eta hiru seme-alabekin. (eu)\nTom Waits (eu)


Leku urrun bat: bidaia bat historia urrunera eta historia hurbilenera Peter Weissen estetikaren bidez. Andreas Wutz | Bulegoa\nLeku urrun bat: bidaia bat historia urrunera eta historia hurbilenera Peter Weissen estetikaren bidez. Andreas Wutz Formagabeko ezagutza-formak\nfecha: Larunbata, 17 Abendua, 2016 - 19:00 Peter Weiss (1916-82) pintore, zinemagile eta egile suediar-alemana maiz nahastu egiten zen, bere hiriko, herrialdeko eta munduko gertakari politikoak ikusita. Zalantzak zituen gertakari horiek konplexutasun osoan ulertzeko. Ezinezkoa baitzirudien. Gaur egun, ondo dakigu ezinezkoa edo zaila dela testuinguru konplexuak ulertzea. Badakigu, baina agian ez dugu Peter Weiss ezagutzen, ez eta haren eleberrietako bat ere. Bertan, irtenbide bat ematen dio argitasun gabezia hori ulertzeko arazoari, edo, Habermasen terminologia erabiliz ia, Unübersichtlichkeit izenekoari. Modernitate osoaren dilema bereizgarri horrek zehazten baitu Weissek bere bizitzako azken hamar urteetan idatzi zuen Erresistentziaren estetika eleberriko oinarrizko kontzeptua.\nEleberriaren edukia, "erresistentzia", argi agertzen zaigu; baina izenburuaren beste zatia, "estetika", lehen begiratuan ez dugu oso agerian ikusten. Zer zerikusi du estetikak erresistentziarekin eta historiarekin, hain zuzen, hain konplexua den historia batekin? Horixe da, izan ere, nire hitzaldiko galdera nagusia, eleberriaren lehen liburukian ardazten dena, horren zati batean Peter Weissek Espainian Gerra Zibilaren garaian izan zen egoera islatzen baitu.\nAndreas Wutz (Munich, 1962) artista independenteak pintura eta instalazioko gradua du. Gero, argazkigintza, instalazioa eta zinema landu ditu gehienbat. Dokumentalaren, artearen eta zinema esperimentalaren estrategiak oinarritzat harturik, bere lanetan interes sakona agertzen du gai sozio-politikoekiko eta erreferentzia historiko desberdinekiko. 2013. eta 2015. urteen artean, Ikus-entzunezko artearen irakaslea izan zen Bartzelonako Diseinuko Institutu Europarrean eta San Diegoko Kaliforniako Unibertsitatean. Gaur egun, Bilbon bizi da eta bertan lan egiten du. www.andreaswutz.net


Izaera Pertsonaleko Datuen Babesa | Red.es\nRed.es da alderdi interesdunek/erabiltzaileek/barneko eta kanpoko interesdunek emandako izaera pertsonaleko datuen tratamenduaren arduraduna. Europako Parlamentuaren eta Kontseiluaren 2016ko apirilaren 27ko 2016/679 Erregelamenduak (EB), datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoak eta, halaber, 95/46/CE Zuzentaraua (Datuak Babesteko Erregelamendu Orokorra) indargabetzen duenak dioenari jarraituz, Red.es-ek konpromisoa hartzen du izaera pertsonaleko datuak isilpean izateko, konfidentzialtasunez tratatzeko eginbeharra betetzeko eta segurtasun-neurri egokiekin babesturik izateko.\nArrazoi horrengatik, Red.es-ek Informazioaren Segurtasunaren Kudeaketa Sistema (ISKS) bat ezarrita du, UNE-EN-ISO-IEC 27001 arauan oinarrituta, eta aplikatzen jarraitzen du. Sistemak AENOR erakunde egiaztatzaileak 2014n emandako ziurtagiria du, eta azaroaren 8ko 3/2010 Errege Dekretuak araututako eta gerora urriaren 23ko 951/2015 Errege Dekretuak aldatutako Segurtasunerako Eskema Nazionala (SEN) ere badu. Azken ziurtagiri hori AENOR erakunde ziurtatzaileak eman dio 2018an. Bi ziurtagiriak erakundean txertatuta izanik, izaera pertsonaleko datuak babesteko neurrien eraginkortasuna indartzen dute. Era horretan, Red.es-ek saihestu egiten du alderdi interesdunek/erabiltzaileek/barneko eta kanpoko interesdunek emandako izaera pertsonaleko datuak aldatzea, galtzea eta baimenik gabe tratatzea edo horietara sartzea.\nDatu pertsonalak jaso eta tratatzeko helburua da Red.es-eko alderdi interesdunei/erabiltzaileei/barneko eta kanpoko interesdunei zerbitzuak kudeatu, prestatu, handitu eta hobetzea, behean datorren dokumentuan azaltzen den moduan (sakatu esteka): Pribatutasun politika. Bere xedea da Red.es-ek izaera pertsonaleko datuen pribatutasuna kudeatzeko eta babesteko modua arautuko duten gidalerro eta printzipioak ezartzea, datu pertsonalak eta/edo konfidentzialtasunekoak bildu, gorde, erabili, igorri, hirugarrenei zabaldu eta atxikitzeari buruz legean eta araudi aplikagarrietan ezarritakoa betetzen dela bermatzen laguntzeko.\nRed.es-en alderdi interesdunek/erabiltzaileek/ barneko eta kanpoko erabiltzaileek uneoro gauzatu ahalko dituzte datuak atzitzeko, zuzentzeko eta ezabatzeko, tratamendua mugatzeko, datuak eramateko, horiei aurka egiteko eta norbanakoen erabakien ondorio ez izateko eskubideak, honako dokumentu honi jarraituta: Izaera pertsonaleko datuak babesteko eskubideak gauzatzeko prozedurari buruzko zuzendari orokorraren Jarraibidea.\nDatu pertsonalen babesari lotutako zalantzarik baduzu, jar zaitez gurekin harremanetan telefono honetara deituta: 901 100 167


22. Korrikak Amurrio eta Donostia lotuko ditu, euskara hitzetik ekintzara eramateko | Aranzadi ikastola\nMartxoaren 31tik apirilaren 10era egingo dute, eta 'Hitzekin' izango du goiburu. «Larrialdi linguistikoaren» aurrean «ernatzeko» eskatu die AEK-k herritarrei nahiz erakunde publikoei.\nKorrikaren 22. edizioa aurkeztu dute AEK eta Korrikaren arduradunek. 2022ko martxoaren 31tik apirilaren 10era bitartean, Euskal Herri osoan barrena ibiliko da euskararen aldeko lasterketa erraldoia, Amurrio abiapuntu eta Donostia helmuga hartuta. 11 egun izango dira, eta 2.500 kilometro inguru burutu ostean, Gipuzkoako hiriburuan bertan jakingo da Korrikaren sekreturik handienetakoa: lekuko barruan milaka kilometro egin dituen mezua.